كانونی یه‌كه‌م | 2014 | مەسعوود مەناف|Masoud Manaf\nArchive for كانونی یه‌كه‌م, 2014\nلە سەر دەنگدان بە بەربژێری تەڤدەم، ئەنەکەسە تووشی کێشەی ناوخۆیی بووە\n25 كانونی یه‌كه‌م 2014 Rojpress\t2 comments\nNNSROJ: ئەنەکەسە بڕیاری داوە کە سێ حیزبی ئەندامی ئەنجوومەنەکە، بەم هۆیە کە دەنگیان داوەتە بەربژێری تەڤدەم لە ڕیزەکانی خۆی دەر بکا.\nئەنجوومەنی نیشتمانیی کورد لە سووریا[ENKS]، پاش چەند ڕۆژ کۆبوونەوە بڕیاری دا کە ئەلپارتی، ئەلوەحدە و ئەلویفاق لە ڕیزەکانی دەر بکا و بۆ پڕکردنەوەی پۆستەکانیان، سێ نوێنەری تر لە جێگەیان هەڵبژێرێ.\nئەنەکەسە سێ حیزبی ئاماژەپێکراو تۆمەتبار دەکات کە لە هەڵبژاردنی حەوتووی ڕابردووی لێڤەگەری سیاسیی ڕۆژئاوادا لە جێگەی دەنگدان بە کاندیدەکانی نزیک لە ئەنەکەسە، دەنگیان داوەتە بەربژێرەکانی تەڤدەم.\n“لێڤەگەری سیاسی”، ناوی دامەزراوەیەکە کە لە ئاکامی ڕێککەوتنی دهۆک لە نێوان تەڤگەری جڤاکی دێمۆکراتیک[Tev-Dem] و ئەنجوومەنی نیشتمانیی کورد لە سووریا پێکهات.\nئەو دامەزراوەیە ٣٠ ئەندامی هەیە کە ٢٤یان بە شێوەی یەکسان لە نێوان دوو لایەنی ئاماژەپێکراو دابەش کران و ٦ کەسەکەی تر بە هەڵبژاردن دەستنیشیان کران.\nداوای ئیدارەیەکی ئۆتۆنۆم بۆ شنگال دەکرێ\n24 كانونی یه‌كه‌م 2014 Rojpress\t26 comments\nNNSROJ: پارلەمانتارانی ئێزیدی و هەژمارێک لە سیاسەتمدارانی باشوور و باکوور، باس لە پێویستیی دامەزراندنی ئیدارەیەکی ئۆتۆنۆم بۆ شنگال دەکەن.\n“شێخ شامۆ”، یەکێک لە نوێنەرانی ئێزیدییەکان لە پارلەمانی کوردستان، پێشنیار دەکات کە پاش ئاسایی بوونەوەی ڕەوشی ئەمنی، دەرفەت بۆ ئەنجام ڕێفڕاندۆم لە شنگال و دەورووبەری بڕەخسێ و پاش وەرگرتنی بۆچوونی خەڵک، ئیدارەیەکی خۆجێیی سەربەخۆ، گرێدراوی هەولێر بۆ ئێزیدییەکان دابمەزرێ.\nناوبراو لە لێدوانێکدا بۆ ڕووداو، پێکهاتنی قەوارەیەکی لەم چەشنە بە باشترین چارەسەریی بۆ کوردانی ئێزیدی دەزانێ. چارەسەرییەک کە دەتوانێ خزمەتی زیاتر بە دەڤەری شنگال بگەیەنێ.\nمانگرتن کۆتایی هات\n23 كانونی یه‌كه‌م 2014 Rojpress\t9 comments\nNNSROJ: بە گوێرەی کەمپەینی بەرگری لە گیراوانی سیاسی و مەدەنی، گیراوانی کورد لە زیندانی ورمێ، پاش ٣٣ ڕۆژ کۆتاییان بە مانگرتن لە خواردن هێنا.\nبە گوێرەی ڕاگەیاندراوێک لە سەرچاوەی ئاماژەپێکراو لە زاری گیراوانی مانگرتوو بڵاوی کردۆتەوە، کاربەدەستانی ئێرانی، ”دیدار و دانیشتنیان” لەگەڵ مانگرتووان ئه‌نجام داوە و وێڕای جێبەجێکردنی بەشێک لە داخوازیه‌كان، بەڵێنیان داوە کە لە ئەگەری کۆتایی هاتنی مانگرتنەکەدا، باقی داخوازییەکانیشیان بەجێ دەگەیەنن.\nدەگوترێ کە نزیك به ٤٠ كه‌س له گیراوانی تر له به‌ندی گیراوانی سیاسی بۆ شوێنی تر گوازراونەتەوە و ١٣ گیراوای سیاسی ڕاگوێزراویش، گەڕێندراونه‌وه به‌ندی دوازدە.\nمانگرتنەکە لە ڕۆژی ٢٩ی خەزەڵوەرەوە دەستیپێکردبوو و ڕۆژی ١ی بەفرانبار، هاوکات لەگەڵ بانگەوازی کۆمەڵێک لە چالاکانی مەدەنی بۆ مانگرتنی گشتی لە ڕۆژهەڵاتی کوردستان کۆتایی هاتووە.\nدەمیرتاش سەردانی مۆسکۆ دەکات\n22 كانونی یه‌كه‌م 2014 Rojpress\t1 comment\nئێن‌ئێن‌ئێس‌رۆژ: سەلاحەدین دەمیرتاش، هاوسەرۆکی پارتی دێمۆکراتیکی گەلان[HDP] بە مەبەستی ئەنجامی هەندێک دیدار لەگەڵ بەرپرسانی وەزارەتی دەرەوەی ڕووسیا و بەشداری لە ڕێووڕیسمی “حەوتووی کورد لە مۆسکۆ”، سەردانی ئەو وڵاتە دەکات.\nبە گوێرەی ڕۆژنامەی کۆمێرسانتی چاپی ڕووسیا، سەردانی دەمیرتاش هاوکاتە لەگەڵ سەردانی ساڵح موسلیم بۆ مۆسکۆ و بەم هۆیە کە مژاری سەرەکیی گفتگۆی دەمیرتاش و بەرپرسانی ڕووسیا، مەسەلەی کۆبانێ و شەڕی داعش دەبێ، پێدەچێ پێکەوە لەگەڵ موسلیم پێکەوە بەشداری دیدارەکان ببن.\nسەردانی دەمیرتاش بۆ ڕووسیا لە ڕاگەیاندنەکانی تورکیادا بە شێوەیەکی بەرفراوان دەنگی داوەتەوە.\nچالاکانی مافی مرۆڤ لە ئێران:\n22 كانونی یه‌كه‌م 2014 Rojpress\t3 comments\n– ڕەوشی تەندروستی بەشێک لە گیراوانی مانگرتوو لە زیندانی ورمێ نالەبارە.\n– عەلی ئەحمەدسلێمان و ڕەسووڵ خزرمروەت، لانیکەم جارێک گوازراونەتەوە بۆ نەخۆشخانەی زیندان بەڵام بێ قبووڵکردنی خوارد و دەرمان، درێژەیان بە مانگرتنەکەیان داوە\n– ڕۆژی ٢٧ی سەرماوەز، بەرپرسی بەشی ناوخۆی زیندان چاوی بە مانگرتووان کەوتووە و بەڵێنی چارەسەرکردنی کێشەکانی پێداون بەڵام مانگران قبووڵیان نەکردووە کۆتایی بە چالاکییەکەیان بهێنن.\n20 كانونی یه‌كه‌م 2014 Rojpress\t5 comments\nڕووداو دەڵێ دوو ڕۆژنامەنووسی لە لایەن داعشەوە “دەستگیر” کراون\n17 كانونی یه‌كه‌م 2014 Rojpress\t1 comment\nNNSROJ: تۆڕی میدیایی ڕووداو ڕایگەیاند کە “فەرهاد حەمۆ و مەسعوود عەقیل”، دوو ڕۆژنامەنووسی کاناڵەکە لە ڕێگەی قامیشلوو- تلکۆچەری ڕۆژئاوای کوردستان لە لایەن داعشەوە “دەستگیر” کراون.\nبە گوێرەی ڕووداو ئەو دوو ڕۆژنامەنووسە بە شێوەی فریلەنس و دوو کەسی بێ لایەن کاریان لەگەڵ ڕووداو کردووە.\nڕووداو داوای ئازادکردنی دوو هاوکارەکەی کردووە و لە عەشیرەتەکانی ناوچەکەشی خواستووە کە ناوبژیوانی لە نێوان ئەوان و داعشدا بکەن.


کاک ئەحمەدى موفتى زادە و ڕۆحى نوێژ\nخانه»به شی کوردی»بابه ته كان»کاک ئەحمەدى موفتى زادە و ڕۆحى نوێژ\nبابه ته كانمطالب جدید\n۰ 1,150 خواندن این مطلب 7 دقیقه زمان میبرد\nنوسه ر: مودریک عه‌لی عارف\nهەر یەکێک لەو عیبادەت و بەندایەتییانەى کە خواى گەورە و تاکە (مەعبود)ى حەق، فەرزى کردووە لە سەر بەندە (عابید) و خواپەرستەکانى، دوو ڕەهەندى زۆر گرنگ و پێویستیان تێدایە، کە بریتین لە لایەنى ڕووکار و ناوەڕۆک، کە دەبێ وەک پێویست و بەو چەشنەى کە خواى گەورە داواى دەکات و پێغەمبەرى خۆشەویست() ڕوونى کردووەتەوە ئەنجام بدرێن، ئێمە لێرەدا ـ تەنها وەک نموونەیەک ـ یەکێک لەو عیبادەت و بەندایەتییانە هەڵدەبژێرین و قسەى لەسەر دەکەین، کە ئەویش (نوێژ)ى کۆڵەکە و پایەى سەرەکى دینە، بۆ ئەم مەبەستەش هەوڵ دەدەین لە ڕوانگەى تێڕوانینى ڕۆحى و مەعنەوییەتگەراى مامۆستاى خواناس و زاناى پایە بەرز و سەرکردەى نەبەرد و ئەدیب و شاعیرى عاشق و خوادۆست، کاک (ئەحمەدى موفتى زادە)وە، ناوەڕۆک و ڕۆحى نوێژکردن بخەینە ڕوو.\nیەکەم/ لایەنە ڕووکار و جەستەیى و ماددییەکەى نوێژ: هەر یەکێک لەو عیبادەت و بەندایەتیانەى کە خوا فەرزى کردوون لەسەر بەندەکانى، یاخود هانى داون بۆ ئەنجامدانیان، ڕووکارێکى دەرەکى و شکڵ و شێوازێکى فیزیکى و ماددییان هەیە، کە پێویستە جەستەى مرۆڤ هەستێ بە ئەنجامدانى، بۆ نموونە: ئەنجامدانى نوێژ، پێویستى بە پاک و خاوێنى جەستە و پۆشاک و شوێن هەیە، پێویستى بە ڕوو کردنە (قیبلە) ڕووگە هەیە، پێویستى بە خوێندنى چەند ئایەتێکى قورئانى پیرۆز و هەندێ زیکر و ویرد هەیە، پێویستى بە هەندێ جوڵەى جەستەیى وەک وەستان و چەمینەوە و چوون بە سوژدەدا هەیە، کە ئەمانە بریتین لە ڕووکارە دەرەکییەکە و بە مانایەکى دیکە لایەن فیقهییەکەى نوێژن، ئەڵبەتە بە بێ ئەنجامدانى ئەو گوفتار و کردارانەش ئەو نوێژە پێى ناوترێ نوێژ، مەگەر لە هەندێ حاڵەتى تایبەت و دەگمەنى وەک نەبوون و دەست نەکەوتنى ئاو و نەزانینى قیبلە و نەتوانینى جوڵە و وەستان و چەمینەوەکان لەبەر نەخۆشى و هتد…، کە ئەوانەش لە شەریعەتدا ڕێگە پێدراون و بە عوزر هەژمار کراون.\nدووەم/ ناوەڕۆک و لایەنى ڕۆحى و مەعنەوى نوێژ: سەرەکیترین پێویستى مەعنەوى نوێژ، ئامادەبوونى دڵ و ڕۆحە، نوێژى بێ ناوەڕۆک وەک مرۆڤى بێ ڕۆح و جەستەى بێ گیان وایە، وەک خواردنێک وایە کە هیچ جۆرە تام و چێژێکى تێدا نەبێ، نوێژ پێویستى بە نییەتى ساغ و پاک و ئیخلاس و دڵسۆزى هەیە، پێویستى بە ئامادەیى و حزوورى دڵ و زەین هەیە، پێویستى بە باڵاکردن و گەشەکردن و ناسکبوونەوەى ڕۆح و گیان هەیە، پێویستى بە تێگەیشتنى قوڵى عەقڵى و بزووانى قەلبى و حاڵى بوون لە فەلسەفە و مەبەستى ئەو گوفتار و ڕەفتارانە هەیە کە تیایدا ئەنجام دەدرێن.\nلەم بوارەدا کاک (ئەحمەدى موفتى زادە) وەک کەسێکى باوەڕ قاییم و هەست ناسک و موشتاقى خۆشەویستى خوا و تامەزرۆى عیشقى پێغەمبەرى خۆشەویست()، بەو حاڵەتە ڕۆحى و مەعنەوییە بەرزەوە کە هەیبووە و تیایدا ژیاوە، چ لە ئازادى و چ لە زیندان و بەندى ئینفیرادیدا، زۆر ڕاشکاوانە گلەیى و گازندە لە ئەنجامدانى نوێژەکانى خۆى دەکات و گاڵتەى بەو جۆرە نوێژانە دێ کە ئەو ئەنجامیان دەدات، چونکە هەستى کردووە کە دڵ و ڕۆحى وەک پێویست ئامادە نەبووە و نەیتوانى مافى نوێژەکەى بدات و چێژیان لێوەرگرێ.\nئەو زاتە ڕۆحانى و ڕەببانییە مەعنەوییەتگەرایە، بڕواى وایە کە نابێ نوێژ بەو چەشنە بێ ڕۆحە ئەنجامبدرێ، نابێ نوێژ بێ ناوەڕۆک و خاڵى بێ لە تام و چێژى مەعنەوى، بەڵکو دەبێ بەو پەڕى ئامادەیى ڕۆح و دڵەوە ئەنجام بدرێ، ڕەنگە ئەم قەناعەت و بۆچوونەشى هەر لە خودى قورئانەوە بۆ دروست بووبێ، کە قورئان زۆر ڕاشکاوانە باسى (اِقَامَەُ الْێَلاە) دەکات، نەک (ڕدَاءُ الْێَلاە)، واتە بەرپاکردنى نوێژ، نەک جێبەجێ کردن و ئەنجامدانى نوێژ.\nلەپاش ئەم پێشەکییە، بە پێویستى دەزانم پێکەوە سەرێک بدەین لە دیوانە شیعرییەکەى کاک (ئەحمەدى موفتى زادە) و تەنها چەند نموونەیەکى کەم لە شیعرەکانى لەبارەى چۆنیەتى بەجێهێنانى نوێژەوە بخوێنینەوە و بخەینە ڕوو، کە زۆر شیاوى هەڵوێستەکردن و لەسەر وەستانن، شایانى ئەوەن کە زۆر بە قوڵى لێیان وورد ببینەوە، بە چەشنى خودى مامۆستا (موفتى زادە) لێیان تێبگەین و ڕاڤە و شرۆڤەیان بکەین، بەڵکو بگەین بەو چێژى ڕۆح و ناوەڕۆکى نوێژەى کە (کاک ئەحمەد) پێى گەیشتووە و ویستوویەتى پێیبگات.\nلە یەکێک لە هۆنراوەکانیدا، بە ناوى: (کاتێ دڵ وێڵە بۆ ئەملاو ئەولا) باسى نوێژ دەکات و گلەیى و شەکواى حاڵى جەستە و ڕۆحى خۆى بەیان دەکات، هەر لە یەکەم ویردى سوننەتى نوێژەکەشەوە دەست پێدەکات، کە بریتییە لە دوعاى: (ۆجَهْتُ ۆجْهِێ لِڵژِى فَگَرَ الْسَمَاواتِ ۆالڕرْچِ حَنِیْفَاً ۆمَا ڕنَا مِنَ الْمُشْڕکِیْنَ اِنَ ێَلاتِى ۆنُسُکِى ۆمَحْێاێ ۆمَمَاتِى للهِ رَبِ الْعَاڵمِینَ.)\nکاک ئەحمەد ئەوا دەستپێدەکات و دەڵێ: هەر لە سەرەتاى نوێژەکەمەوە، کاتێک کە ویردى (ۆجَهْتُ ۆجْهِێ) دەخوێنم،ئەو کاتە هەست دەکەم کە خوێندنەوەکەم چەنێک بێ ڕۆح و بەبێ ئامادەیى دڵمە، بۆیە ئەو خوێندنى (ۆجَهْتُ ۆجْهِێ)یەم وەک قاڵە قاڵ کردن و ژاوە ژاوکردن وایە، چونکە لەو کاتەدا کە دەڵێم: (ۆجَهْتُ ۆجْهِێ)و بڕیارە ڕووى ڕووخسار و دڵم کردبێتە ئەو خوایەى کە ئاسمانەکان و زەوى دروست کردووە، هەروەها بڕیارمداوە کە منیش موسڵمانانە و بە باوەڕێکى پاکەوە بەندایەتى بکەم و هیچ کەس و هیچ شتێک نەکەمە هاوبەشى بەندایەتییەکەى، لەگەڵ ئەوەشدا بڕیارم داوە کە نوێژ و ڕۆژوو و ژیان و مردنم هەموو بۆ خوابێ، بەڵام لەو کاتەدا دڵم وێڵ و سەرگەردان و بێ ئاگایە و هەر بەملا و بەولادا دەڕوات و هۆشم بەلاى نوێژەکەوە نییە، ئیدى ئا لەو کاتەدا گوێم لە ورتە ورتى هەموو ئەندامەکانى جەستەم دەبێ و گاڵتەى دێ بە نوێژەکەم و تانەم لێدەدات و پێم دەڵێ: ئەرێ کابرا! ئەتۆ شەرم بتگرێ و خەجاڵەت بکێشە بۆ ئەو نوێژەى کە ئەنجامى دەدەى، ئاخر نوێژ کەى وادەبێ؟ خۆ تۆ هیچ ئاگات لە نوێژەکەت نییە و نازانى لەبەردەم کێدا وەستاویت و بۆ کێ نوێژ دەکەیت؟ کاک ئەحمەد ئاوا بەم شێوەیەى خوارەوە لەم دوو بەیتەدا، ئەم عەرزى حاڵەى خۆى و نوێژخوێنە هاوشێوەکانى دەکات و دەبێژێ:\nلە تەک قاڵ قاڵ (ۆجَهْتُ ۆجْهِى)م\nکاتێ دڵ وێڵە بۆ ئەملا و ئەولا\nورتەى تان و پۆى تەنم ئەژنەوم:\nئاخر خەجاڵەت بکێشە کاورا!\nجارێکى دیکە (کاک ئەحمەد) دەکەوێتە وێزەى گیانى بێ ڕەمەقى و گلە و بناشت لە حاڵى خۆى دەکات بۆ ئەو نوێژە کرچ و کاڵ و بێ ڕۆحەى کە ئەنجامى دەدات، ئەمجار گلەییەکەى لە وێستگەى بەر لە کۆتایى نوێژ (واتە لە سوژدە)ەوە دەست پێدەکات و لە شیعرى (کە بۆ سوژدە ئەچم)دا دەڵێ: بەم هەموو بەلاکەوتن و چەمینەوەیەى کە بۆ سوژدە دەچم و سەر و نێوچاوم دەخەمە سوژدەگا، دەبینم کە هەموو هەستى و بوونەوەر مات و بێدەنگە، بەو بێدەنگییەى خۆى و بە زمانى حاڵ پێم دەڵێ: ئەمە کەى بەندایەتى و عیبادەتە کە تۆ ئەنجامى دەدەى؟! کەى نوێژکردن بۆ خواى خاوەنى عەزەمەت و جەلال و تاقانە مەعبود ئاوا دەبێ؟! دواتر هەموو خانەکانى جەستەم ـ لە تەوقى سەرمەوە تا نوکى پێم ـ ئەوانیش دێنەوە زمان و سەریان سوڕ دەمێنێ لەم نوێژ و بەندایەتییەى من و بە سەرسوڕمانێکەوە و بە تەشەر و توانجەوە پێم دەڵێن: ئا ئەمە چ بەزم و نەزمێکە و نوێژ کەى ئاوا دەبێ؟! بۆیە مامۆستا (موفتى زادە) بە چەشنێکى زۆر خەمبارانە و پەشێو حاڵانە، ئەم سەکاڵا و گازندانە لە خۆى دەکات و لەم هۆنراوە دوو بەیتییەشدا دەڵێ:\nبەم هەمگە کلابوونە کە بۆ سوژدە ئەچم\nهەستى هەموو ماتە: ئامە کەى بەندەگییە؟!\nسیللولى تەنم، لە تەوقى سەر تا بەرى پێ\nسەریان سڕ ئەمێنێ: ئیتر ئەم نزمە چیە؟!\nئەم پیاوە خواناسە خوادۆستە، لەتاو خەمخواردنى بۆ نوێژەکانى و لە ترسى قبوڵ نەبوونى ڕاز و نیازەکانى لاى خوا، زۆر لە خەمى ناوەڕۆک و ڕۆحى نوێژەکانى و لایەنە مەعنەوییەکانى ئەو بەندایەتییە پڕ چێژ و لەززەتە ئیمانییەدا بووە، بۆیە وادیارە هەرکاتێ لە نوێژێکى خۆى ڕازى نەبووبێ، هاوار و ناڵە و فوغانى لێ بەرز بووتەوە و کەتووەتە گلەیى کردن لە نەفسى خۆى، ئەمانەشى هەندێ جار بە شیعر و هۆنراوە ناسکەکانى دەربڕیوە، بۆ ئەوەى ببنە پەند و وانەیەک بۆ کەسانى دیکەش.\nلە شیعرى (دڵ بەرەو هەوەس)دا، ئەم زانا خواویست و خواپەرستە، گلەیى و سکاڵاکانى دەگەینێتە ترۆپک و نەفسى خۆى تەواو ژێر پێ دەخات، وەک کەسێکى بەتەمەن چۆن گاڵتە و قۆشمە بە مناڵێک دەکات و توانج و تەشەرى لێ دەگرێ، ئەمیش بەو شێوەیە توانج و پلار لە خۆى دەدات بۆ ئەو نوێژە کرچ و کاڵ و بێ ڕۆحەى کە ئەنجامى داوە، کاک (ئەحمەدى موفتى زادە) ئەمجارەیان ئاوا دەڵێ: لە کاتێکدا کە ڕووى ڕووخسارم کردووتە قیبلە و ماڵى خوا، بەڵام هەر لەو کاتەدا دەبینم کە ڕووى دڵم لاى هەوا و هەوەس و تێرکردنى حەز و ئارەزووەکانمە، بۆیە لەبەر ئەوەى کە بەو چەشنە نوێژەکەم دەخوێنم و ڕۆح و دڵم لاى ئەو کەسە نییە کە نوێژەکەى بۆ دەخوێنم، لەوەش زیاتر هەر هۆشم ئەوەتا بەلاى هەوا و هەوەسەکانى نەفسمەوە، بۆیە هەر لەکاتى یەکەم سڵاودانەوەى دوایین ڕکاتى نوێژەکەمدا، گوێم لە دەنگى گلەیى و بناشتى نەفسى پەرێشان و نیگەرانم دەبێت، کە بە تانە و پلارەوە پێمدەڵێ: زۆر مەمنونم یارۆ، حەیفت نەکرد بۆ خۆت و لاى لایەیەک کە کردت، واتە نوێژەکەت هیچ جیاوازى نەبوو لەگەڵ لاى لایەکردنێکدا کە دایکێک بۆ خەوتنى کۆرپەکەى دەیکات و جارى وا هەیە ئەو کەسەى لایەلایەکە دەکات، بەدەم خەوەنوچکەوە لایە لایەکەى دەڵێ، وەک ئەوە وایە پێى بڵێ: دەک داڕزێى و عەمرت نەمێنێ کابرا، بۆ خۆت و نوێژێک کە کردت.\nکاک ئەحمەد، ئەم بێتاقەتى و دڵ نیگەرانییەى خۆى و ئەم شەکواى حاڵەى، لەم دوو بەیتەى خوارەوەدا و بەم زمانە پاراوە ڕەوانبێژەوە دەردەبڕێ و دەڵێ:\nڕو بەرەو قیبلە و دڵ بەرەو هەوەس\nلە تەک سڵامى ئاخر ڕکاعەت\nدێتە گوێم دەنگى نەفسى نیگەران:\nمەمنونم یارۆ لە لاى لایەکەت.\nلەگەڵ ئەم هەمووە گلەیى و بێتاقەتى و گازندانەى مامۆستا (موفتى زادە)دا لە خۆى، بەڵام وا دیارە هەندێ جاریش هێندە چێژ و تامى ڕۆحى و مەعنەوى لە نوێژ چەشتووە، دڵ و ڕۆحى نغرۆ و لێوانلێو کردووە لە مەحەببەت و خۆشەویستى ئیلاهیدا و هەستى بە ئارامى و ئاسودەییەکى ڕۆحى و دەروونى تەواو کردووە.\nنموونەى ئەم چەشنە حاڵەتەشى، لە شیعرى (خۆزگەم بە سوجدەى)دا، زۆر بە جوانى باس دەکات و دەڵێ: خۆزگەم بەو بەندە نوێژخوێنەى کە لە سایەى خوێندنى ویرد و دوعاى (ۆجَهْتُ ۆجْهِى)دا، بۆ تاوێک و چەند چرکەساتێک لە گڕ و بڵێسەى ئاگرى سوتێنەرى دونیا حەساوەتەوە، خۆزگەم بەو کەسەى کە هێندە بە ئامادەیى ڕۆحى و حزوورى دڵەوە نوێژەکەى دەخوێنێ و دەچێ بە سوجدەدا و نێو چاوى بەندەیى و ملکەچبوونى تەواو بۆ خوا دەخاتە زەوى، بە چەشنێک لە خوا نزیک دەبێتەوە و هەست بە نزیکى لە خواى میهرەبان دەکات، خەریکە لە دڵ و دەروونیدا شوێنێک بۆ فریشتەکانى خواش نەمێنێتەوە، چونکە کاتى سوجدە نزیکترین شوێن و نزیکترین کاتى لیقا و پەیوەندى بەندەیە لە خواوە، وەک لەم فەرموودەیەدا هاتووە کە پێشەوا (موسلیم) لە (ئەبو هورەیرە)وە دەیگێڕێتەوە بۆمان کە پێغەمبەر() فەرموویەتى: (ڕقْرَبُ مَا ێکُونُ الْعَبْدُ مِنْ رَبِهِ ۆهُۆ سَاجِدٌ فَڕکْپِرُواْ الْدُعَاءَ.) واتە: نزیکترین کات و شوێنێک کە بەندە لە پەروەردگارییەوە نزیک بێ، لە کاتى سوجدەدایە، بۆیە دوعا و نزاى زۆرى تێدا بکەن.)\nکرۆکى ماناى ئەم دوو بەیتەى (کاک ئەحمەد) کە لە خوارەوە دەیانخەینە بەرچاوى بەڕێزتان، ئەوەمان نیشان دەدەن کە تام و چێژى بەندایەتى و نوێژکردن و ڕاز و نیاز لەگەڵ خوادا هێندە زۆرە، دەگاتە ئەو ئاستەى کە وەختە مرۆڤ بیرى بچێتەوە کە دەبێ باوەڕى بە فریشتەکانى خواش ببێت و خۆشى بوێن و جێیەکیان لە دڵیدا هەبێ، مامۆستا (موفتى زادە) ئاوا دەڵێ:\nخۆزگەم بەوە لە سێوەرى (ۆجَهْتُ ۆجْهِى)ا\nتاوێ لە تاوى ئاگرى دنیا حەسایەوە\nخۆزگەم بە سوجدەى ئەوکەسە وا نزیکئەبێ\nجێ بۆ مەلایکەیش نەمێنێ بە لایەوە.\nئەمە کۆمەڵە بەیتە شیعرییانەى خرانە ڕوو، چەند نموونەیەکى کەم بوون لە دید و تێڕوانینى مەعنەوییانە و ڕۆحییانەى مامۆستاى خۆشەویست کاک (ئەحمەدى موفتى زادە) بۆ نوێژ و ڕۆحى نوێژ، وەک یەکێک لە گرنگترین بەندایەتى و خواپەرستییەکان و وێستگەى ڕاز و نیازکردن لەگەڵ خواى (مەعبود)ى میهرەباندا، خوایەک کە شایستەى ئەوەیە و بەڵکو زۆر پێویستە کە بە ئامادەیى و حزوورى دڵ و ڕۆحەوە بەندایەتى بکرێت، پێویستە وەک چۆن لە کاتى ئەنجامدانى بەندایەتییەکاندا، ئەندامەکانى جەستەمان دەجوڵێن، بە هەمان شێوە دەبێ دڵ و ڕۆحیشمان لە هەمان کاتدا ببزووێ و دڵمان وەجد و جەزبە بیگرێ، بۆ ئەوەى بچینە ڕیزى ئەو بەندە باوەڕدارانەوە کە: [اِژَاْ ژُکِرَ اللهُ ۆجِڵتْ قُلُوبُهُمْ ۆاِژَاْ تُلِێتْ عَڵیْهِمْ آێاتُهُ زَادَتْهُمْ اِیْمَانَاً ۆعَڵى رَبِهِمْ ێتَۆکَلُونَ.]ڕلڕنفال/۲.\n* تێبینى: شیعرەکان لە کتێبى دیوانە شیعرى (دیاریێ بۆ یاران)ى کاک (ئەحمەدى موفتى زادە) چاپى یەکەم، زستانى (۱۳۸۶)ى هەتاوى، لە بڵاوکراوەکانى (مەکتەب قورئانى کوردستان)ەوە، لە لاپەڕەکانى (۲۸) و (۳۲) و (۱۱۰)ەوە وەرگیراون.\nڕۆحى نوێژ کاک ئەحمەدى موفتى زادە نوێژ\nپاسخ دادن معادله امنیتی الزامی است . * یک − یک =\nسایت نوگرا - 428,598 بازدید\nعشق زن به غیر شوهر - 186,653 بازدید\nمیانمار کجاست؟ چگونه مسلمان شدند؟ و چرا قتل عام می شوند؟ - 177,146 بازدید\nروش صحیح و علمی حفظ کردن - 158,702 بازدید\nخلاصه زندگی حضرت عمر رضی الله تعالی عنه - 109,629 بازدید\nنصیب زن در بهشت چیست؟ - 93,846 بازدید


له ماوه‌ی یه‌ك مانگدا عێراق سێیه‌مین وڵاتی هه‌نارده‌ی نه‌وته بۆ حكوومه‌تی چین\n:: AM:11:53:20/06/2022 \nداتاكانی ئیداره‌ی گشتی گومرگی چین ده‌ریخستووه، عێراق له ماوه‌ی مانگی ئایاری 2022دا بووه سێیه‌م وڵاتی گه‌وره‌ترین هه‌نارده‌ی نه‌وت بۆ پاڵاوگه‌كانی حكوومه‌ته‌كه‌ی.\nئیداره‌ی چین له خشته‌ی خۆیدا ئاماژه‌ی به‌وه كردووه، "عێراق له ماوه‌ی مانگی ئایاری ساڵی 2022دا، بڕی چوار ملیۆن و 687 هه‌زار تۆن نه‌وتی هه‌نارده‌ی پاڵاوگه‌كانی حكوومه‌تی چین كردووه كه به‌رانبه‌ره به 34 ملیۆن و 215 هه‌زار به‌رمیل".\nزیاتر هاتووه، "ئه‌م هه‌نارده‌كردنه به ڕێژه‌ی 4.5% به‌رز بووه‌ته‌وه، به هه‌مان ماوه‌ی ساڵی ڕابردوو و به ڕێژه‌ی 14% زیادی كردووه به به‌راورد به نیسانی ڕابردوو، كاتێك هه‌نارده‌كردن گه‌یشته 4.090 ملیۆن تۆن، به‌رانبه‌ره به 29.857 ملیۆن به‌رمیل".\nهاورده‌ی نه‌وتی خاو له چین له مانگی ئایاردا به ڕێژه‌ی نزیكه‌ی 12% به‌رز بووه‌ته‌وه\nئاماژه كراوه، "ڕووسیا له پله‌ی یه‌كه‌مدا وه‌ك گه‌وره‌ترین دابینكه‌ری نه‌وتی خاو بۆ چین له مانگی ئایاری 2022دا دیاری كراوه، ئه‌وه له كاتێكدا بووه سعوودیه له چه‌ند مانگی ڕابردوودا پله‌ی یه‌كه‌می به‌ده‌ست هێنابوو كه هه‌نارده‌ی بۆ چین 8.42 ملیۆن تۆن بووه، ئه‌ویش به‌رانبه‌ر به 61.466 ملیۆن به‌رمیل بووه".\nبه‌پێی خشته‌كه "ئیمارات له پله‌ی چواره‌مدا هاتووه كه هه‌نارده‌ی 4.09 ملیۆن به‌رمیل بووه، به‌رانبه‌ر به 29 ملیۆن و 857 هه‌زار به‌رمیله، عومانیش له پله‌ی پێنجه‌مدایه كه بڕی هه‌نارده‌ی سێ ملیۆن و 977 هه‌زار تۆن بووه، به‌رانبه‌ر به 29 ملیۆن و 032 هه‌زار به‌رمیله".\nئه‌وه‌ش خراوه‌ته ڕوو، "كۆی گشتی هاورده‌ی نه‌وتی خاو له چین له مانگی ئایاردا به ڕێژه‌ی نزیكه‌ی 12% به‌رز بووه‌ته‌وه و گه‌یشتووه‌ته 10.8 ملیۆن به‌رمیل له ڕۆژێكدا، له كاتێكدا به تێكڕا له ساڵی 2021دا 10.3 ملیۆن به‌رمیل له ڕۆژێكدا بووه".\nشایانی باسه له‌وه‌ته‌ی جه‌نگی ئۆكراینا ده‌ستی پێ كردووه، به‌گشتی نرخی نه‌وت هه‌ر له سه‌رووی 100 دۆلار فرۆشراوه و ئه‌گه‌ر هه‌ندێك جار بۆ خوارووی 100 دۆلار دابه‌زیبێت، خێرا گه‌ڕاوه‌ته‌وه سه‌رووی 100 دۆلار و ته‌نانه‌ت ماوه‌یه‌ك تا نزیكه‌ی 140 دۆلاریش هه‌ڵكشاوه. رووسیا به یه‌كێك له دابینكه‌ره سه‌ره‌كییه‌كانی نه‌وت و گاز له دنیادا هه‌ژمار ده‌كرێت، بۆیه ئه‌و سزایانه‌ی خراوه‌ته سه‌ری وایكردووه، قه‌باره‌ی خستنه‌ڕووی نه‌وت له بازاڕه‌كاندا به‌راورد به قه‌باره‌ی داخوازی، كه‌م بكات و نرخی نه‌وتیش به نرخێكی به‌رز بفرۆشرێت.


سەردانی ئەو جارەی ڕێزدار هیجری بۆ ئەمریکا، گرینگی‌و قورسايی سیاسی حدکا دەگەیەنێت!\nچوار شەممە, 17. 6. 2015\tمحه‌ممه‌د سلێمانی\nسەردانی ئەو جارەی ڕێزدار " مستەفا هیجری " سکرتێری گشتيی حیزبی دێموکراتی کوردستانی ئێران بۆ ئەمریکا‌و دیدار‌و کۆبوونەوەی لە گەڵ کۆمەڵێك سیاسی‌و کاربەدەستی پلە بەرزو دەست ڕۆیشتووی نێو کۆشکی سپیدا، گرینگی‌و قورسای سیاسی‌و نفوزی حدکا لە نێو خەڵکی کوردستان‌و بزووتنەوەی شۆڕشگێڕی گەلی کورد لە ڕۆژهەڵاتی کوردستان دەگەیەنێت. رووداوە سیاسی‌و کۆمەڵایەتیەکانی ئەو دوایانەی ئێران‌و کوردستان‌و ڕاپەرینی جەماوەری بەشێك لە شارەکانی ڕۆژهەڵاتی کوردستان بە دوای ئاگردانی " هوتێل تارا" دا بۆ جارێکیتر سەرنجی کۆڕوکۆمەڵی نێونەتەوەی هاتەوە سەر خەباتی سیاسی‌و چەکداری تێکۆشەرانی ڕۆژهەڵاتی کوردستان‌و ئەو بۆچوونانەش بوونە بڵقی سەر ئاو کە، دەگوتڕا زەمینەی هیچ جۆرە شۆڕشێك لەو بەشەی کوردستان بەدی ناکرێت لە ماوەی زەمانی کورتدا.\nئێرانی فرە نەتەوە‌و پێك هاتەی جۆر بەجۆری نەتەوەی لە رووی مێژووی‌و سیاسی‌و کۆمەڵایەتیەوە و، لە زۆر بواری تردا گرینگی‌و تایبەت مەندی خۆی بۆ ئەمریکایەکان هەیە‌و کاتێك وڵاتێكی وەك ڕۆژئاوا دەتوانێت سێبەری سیاسی‌و ئابووری‌و نیزامی خۆی بەسەر ناوچەکەدا فەڕزبکاتەوە کە ڕێژیمی ئاخوندی ئێران بەتەواوی پاشەکشەی پێکرابێ‌و خرابێتە دیوی سنووری رووداوە سیاسی‌و دیپڵۆماسیەکانەوە. سکرتێری گشتی حیزبی دێمۆکڕاتی کوردستانی ئێران لە وسەردانەیدا، بۆ جارێکیتر رووی دزێو‌و مەترسیداری حکوومەتی نیزامی ئێرانی بۆ دۆستە ڕۆژئاوایەکان روون کردۆتەوە‌و لە درێژەی کارو چالاکی سیاسی‌و دیپڵۆماسیەکانی بەڕێز" مستەفا هیجری" وەك کەسایەتیەکی دیار نێو گۆڕەپانی سیاسی ڕۆژهەڵاتی کوردستان، دواجار ئەو دەرفەتەی بۆ پێکهات کە لە کەش‌و هەوایەکی بەتەواوی دۆستانەدا‌و زۆر بە کراوەی‌و پوختی باسی پرسی سیاسی‌و نەتەوەی گەلی کورد لە ئێرانی ژێر سایەی حکوومەتی ئاخوندی بکات‌و ئاماژەی بەسەرجەمی ئەو پێشێلکاریانەی کاربەدەستانی ڕێژیمی ئاخوندی بە دژی ڕۆڵەکانی گەلی کورد کە لە نێوخۆی وڵات بەدژی گەلی کورد ئەنجامیدەدەن، کردوە‌و هەر لەو پەیوەندیەشدا باسی زەمینەی بەرفراوانبوون‌و پەرەگرتووی شۆڕشی سیاسی‌و کۆمەڵایەتی لە بەشەکانیتری وڵاتیش کردوە. دیارە زۆربەی سیاسی‌و دەست ڕۆیشتووەکانی ئیدارەی ئەمریکا بەسەرنجەوە گوێیان بۆ ڕێزدار هیجری سەبارەت بە هەلومەرجی ژیانی سیاسی‌و کۆمەڵایەتی‌و ئابوری ئێران گرتووە‌و لە زۆر بواردا خاڵی لێکتێگەیشتن‌و هاوبەش بەدی کراون.\nهەر لە پەیوەندیەشدا بەشێكی بەرچاو لە سیاسیەکانی ئیدارەی وڵاتەیەکگرتووەکانی ئەمریکا لەسەر ئەو باوەڕن کە بەڕێگای دانیشتن‌و تەفاهومی سیاسی‌و دیپڵۆماسیدا، مەحاڵە سەبارەت بە قەیرانە ئەساسیەکان لە گەڵ دەسەڵاتدارانی حکوومەتی ئاخوندی ئێران بە ئاکامێكی باش بگەن. هەتا رێژیمی ئێران هەناسەی حوکمڕانی بدات، کۆتای بە دڵەڕاوکی‌و نیگەرانیەکانی کۆمەڵگای نێونەتەوەی نایەت‌و لەلایتریشەوە کۆشکی سپی هەوڵدەدات لە کاناڵیترەوە بەربەست لە بەردەم سەرکێشی‌و ئاژاوەگێڕیەکانی حکوومەتی نیزامی تاران دابنێن. کۆشکی سپی ڕەچاوی کۆمەڵێك فاکت‌و هێڵی گشتی تایبەت بەوەستاندنی حکوومەتی نیزامی ئێران دەکات‌و دیدار‌و گفتووگۆی کاربەدەستانی پلە بەرزی سیاسی‌و ئیداری ئەمریکا لە گەڵ کەسی یەکەمی حیزبی دێمۆکڕاتی کوردستانی ئێران، بێگوومان بەشێکیان پەیوەندی ڕاستەوخۆیان بە کێشە سیاسی‌و ئاڵوگۆڕەکانی ناوچەکەوە هەیە کە خاڵی سەرەکی باس‌و دیدارەکانیان پێكهانابوو‌و ، دۆزینەوەی ڕێگایەکە کە بتوانرێت حکوومەتی ئاخوندی لە دەسەڵات لابدرێت. زۆربەی سیاسی‌و دست ڕۆیشتووەکانی نێو ئیدارەی ئەمریکا لە سەر پرسی ناوەکی‌و لە سێدارەدانی بە کۆمەڵی لاوانی ئازادیخوازی کورد‌و هەوڵدانی ئێران لە ئاستی جیهانیدا، بەمەبەستی فراوانترکردنی سنووری چالاکیە سیاسی‌و ئابووری‌و سەربازیەکانی بۆتەمایەی نیگەرانی رۆژئاوا‌و هاوپەیمانەکانی لە ئاستی گێتیدا. سیاسەتی فراونخوازی ڕێژیمی تاران بەدڵنیایەوە، زیانی زۆری بە ئابووری‌و پڕستیژی سیاسی‌و دیپڵۆماسی ئەمریکا گەیاندوە‌و بە روویەکەیتریشدا هەوڵەکانی حکوومەتی تاران لە ئاستی ناوچەکەدا،" بۆتە مۆتەکەی سیاسی‌و سەربازی بەسەر شانی کۆشکی سپیەوە". هەربۆیەش ئێستا نەیارەکانی حکوومەتی ئاخوندی ئێران لە ئەمریکا، دەستیان بە کاری خۆیانکردۆتەوەو هەوڵدەدەن ئێران لە سەر سیاسەتی فراونخوازی بە هەر شێوەك بێت بوەستێنن. کاتێك ژمارەیەك لە سیاسی‌و نوێنەرانی ڕاستەقینەی گەلی ئەمریکا بە ئاشکراو دەرکەوتووی لە گەڵ کەسی یەکەمی حیزبێکی سیاسی‌و دێمۆکڕات‌و پێشکەوتنخوازی وەك حدکا دا کۆدەبنەوە‌و سەبارەت بە وەزحی سیاسی‌و ئابووری‌و کۆمەڵایەتی جیهان‌و ناوچە‌و ئێران‌و کوردستان، ئاڵۆگۆڕی بیروڕایان دەکەن، بێگوومان نیشانەی بەرەوپێشچوونی پرسی سیاسی کورد لە ڕۆژهەڵاتی کوردستان دەگەیەنێت‌و لە لایتریشەوە سووربوونی ئیدارەی داهاتووی ئەو وڵاتە نیشاندەدات کە بە بە هیچ شێوەیەك ڕێگا نادەن وڵاتی ئێران خۆی بەسەر ناوچەی ڕۆژهەڵاتی نێواڕاستدا لەوەی زیاتر فەرزبکات و، چوونکی پەرەستاندن‌و بەرەوپێشچوونی تاران، لە بەرژەوەندی سیاسەتی ئابووری‌و بازرگانیەکانی ڕۆژئاوادا نیە. بۆ چی بەشێکی بەرچاو لە کۆنگرێس مان‌و سەناتۆرەکانی ئەو وڵاتە چاویان بە رێزدار هیجری کەتووە! بە دڵنیایەوە بێ حیکمەت‌و دەلیل نیە‌و لەسەر ئەساسی خوێندنەوەی مێژووی‌و ئێستا ئەو زەمینە فیکریە دروستبووە‌و کە پێیان وایە تەنیا هێزێکی ئازادیخواز‌و دێمۆکڕات، کە شیاوی هاوکاری‌و پشتیووانی ئەمریکا بێت، حیزبی دێمۆکڕاتی کوردستانی ئێران بە گونجاوترین هێزی سیاسی دەزانن کە هاوکاری‌و پشتیووانی لێبکەن. ئەو جارەیان ڕێزدار " هیجری" لە پەراوێزی کۆی دیدار‌و کۆبوونەوەکانیدا لە گەڵ گەورە سیاسی‌و دیپلۆماتکارە ئەمریکیەکاندا، بەوردی ئاماژەی بە نالەباری هەلومەرجی ژیانی سیاسی‌و کۆمەڵایەتی‌و ئابووری گەلانی ئێران‌و گەلی کورد کردوە‌و لە درێژەی ئەو باس‌و خواسانەی کراون، بە وردی تیشك خراوەتە سەر کۆی سیاسەتی فراوانخوازی حکوومەتی تاران‌و پێشێلکردنی بەرچاوی مافی مرۆڤ‌و لە سێدارەکانی بە کۆمەڵی لاوانی کورد‌و گەلانیتری بندەستی ڕێژیمی ئاخوندی. هەر لەو پەیوەندیەشدا تیشك خراوەتە سەر پێك هاتنی کۆمەڵێك گۆڕانکاری لە ئاستی ناوچەکەدا کە بەتەواوی کارئاسانی دەکات بەمەبەستی بووژانەوە‌و چالاکتربوونەوەی شۆڕشی سیاسی‌و چەکداری لە ڕۆژهەڵاتی کوردستان‌و گەلی کورد لە ئێستادا لە هەموو کاتێك زۆرتر پێویستی بە هاوکاری‌و پشتیووانی سیاسی‌و دیپڵۆماسی دەرەکی‌و یەك لەوان ئەمریکا هەیە.\nجاری خوێندراوه: 1360


کۆبوونەوەی ناڕەزایەتیی خوێندکارانی زانکۆی ڕازیی کرماشان و علوم پزشکی مەشهەد – زاگرۆس پۆست\nسێ شه‌ممه 19 تشرینی یه‌كه‌م 2021\nدەستگیرکردنی ژنێکی دووگیان لە پیرانشار\nحوکمی حەوت مانگ بەندکران بۆ چالاکێکی سوشاڵ میدیا لە بانە\nحوکمی ساڵێک و ٣ مانگ بەندکران بۆ هاووڵاتییەکی نەغەدەیی\nلە مەریوان، باوکی بەندکراوێکی سیاسی بە هۆی گوشار و زەختی دووری لە کوڕەکەی، گیانی لەدەستدا\nحسن فرجی در دادگاە مریوان به حبس محکوم شد\nئامادەبوونی هێزە ئەمنییەکان لەگردبوونەوەی مامۆستایانی مەریوان؛ وتووێژ لەگەڵ شەعبان محەمەدی\n«زاهیر ڕووزخوون» بە دانانی بارمتە بە شێوەیەکی کاتی ئازاد کرا\nكاسبكارێكی خه‌ڵكی سنه به ته‌قه‌ی هێزه‌کانی ئیتلاعاتی ئەو شارە، بریندار بوو\nئێعدام کردنی ھاووڵاتیەکی کورد لە بەندیخانەی قزلحیساری کەرەج\nماڵەوە / ئێران / کۆبوونەوەی ناڕەزایەتیی خوێندکارانی زانکۆی ڕازیی کرماشان و علوم پزشکی مەشهەد\nکۆبوونەوەی ناڕەزایەتیی خوێندکارانی زانکۆی ڕازیی کرماشان و علوم پزشکی مەشهەد\nهه‌ینی 27 تشرینی دووه‌م 2015\tئێران, کوردستان, هەواڵ 199 جار خوێنراوه‌ته‌وه\nکۆمەڵێک لە خوێندکارانی زانکۆی رازی کرماشان رۆژی سێشەممە رێکەوتی 3ی سەرماوەز بە هۆی دۆخی خراپی سلێف سرویس و خواردنیان لەو زانکۆیە کۆبوونەوەی ناڕزایەتیان پێکهێنا.\nهەروەها بە پێی هەواڵەکان خوێندکارایەکان، خوێندکارانی پەرستاری زانکۆی “علوم پزشکی مەشهەد” یش بە هۆی پلانی نوێی راهێنانی پەرەستاری، لە نەخۆشخانە کۆبوونەو کە هێزە ئەمنیەتیەکانی رژیمی ئیسلامی، هێرشیان کردوەتە سەر خوێندکاران و مۆبایلی هەندێکیان شکاندوون و هەندێکیشیان بانگهێشت کردوون و هەڕەشەی دەرکردنیان لە زانکۆ لێکردوون.\nیکی از فعالین مدنی و روزنامه‌نگاران فعال اهل دیواندره و ساکن سنندج، توسط اداره اطلاعات …\nیه‌ك شه‌ممه 17 ئایار 2015\t48,681\nیه‌ك شه‌ممه 4 تشرینی یه‌كه‌م 2015\t12,879\nسێ شه‌ممه 6 ئه‌یلول 2016\t8,416\nهه‌ینی 27 ئایار 2016\t8,060\nیه‌ك شه‌ممه 12 نیسان 2015\t4,670\nئەرشیڤەکان مانگێک دیاری بکه تشرینی یه‌كه‌م 2021 ئه‌یلول 2021 ئاب 2021 ته‌مموز 2021 حوزه‌یران 2021 ئایار 2021 نیسان 2021 ئازار 2021 شوبات 2021 كانونی دووه‌م 2021 كانونی یه‌كه‌م 2020 تشرینی دووه‌م 2020 تشرینی یه‌كه‌م 2020 ئه‌یلول 2020 ئاب 2020 ته‌مموز 2020 حوزه‌یران 2020 ئایار 2020 نیسان 2020 ئازار 2020 شوبات 2020 كانونی دووه‌م 2020 كانونی یه‌كه‌م 2019 تشرینی دووه‌م 2019 تشرینی یه‌كه‌م 2019 ئه‌یلول 2019 ئاب 2019 ته‌مموز 2019 حوزه‌یران 2019 ئایار 2019 نیسان 2019 ئازار 2019 شوبات 2019 كانونی دووه‌م 2019 كانونی یه‌كه‌م 2018 تشرینی دووه‌م 2018 تشرینی یه‌كه‌م 2018 ئه‌یلول 2018 ئاب 2018 ته‌مموز 2018 حوزه‌یران 2018 ئایار 2018 نیسان 2018 ئازار 2018 شوبات 2018 كانونی دووه‌م 2018 كانونی یه‌كه‌م 2017 تشرینی دووه‌م 2017 تشرینی یه‌كه‌م 2017 ئه‌یلول 2017 ئاب 2017 ته‌مموز 2017 حوزه‌یران 2017 ئایار 2017 نیسان 2017 ئازار 2017 شوبات 2017 كانونی دووه‌م 2017 كانونی یه‌كه‌م 2016 تشرینی دووه‌م 2016 تشرینی یه‌كه‌م 2016 ئه‌یلول 2016 ئاب 2016 ته‌مموز 2016 حوزه‌یران 2016 ئایار 2016 نیسان 2016 ئازار 2016 شوبات 2016 كانونی دووه‌م 2016 كانونی یه‌كه‌م 2015 تشرینی دووه‌م 2015 تشرینی یه‌كه‌م 2015 ئه‌یلول 2015 ئاب 2015 ته‌مموز 2015 حوزه‌یران 2015 ئایار 2015 نیسان 2015 ئازار 2015 شوبات 2015 كانونی دووه‌م 2015 كانونی یه‌كه‌م 2014 تشرینی دووه‌م 2014 تشرینی یه‌كه‌م 2014 ئه‌یلول 2014 ئاب 2014 ته‌مموز 2014 حوزه‌یران 2014 ئایار 2014 نیسان 2014 ئازار 2014 شوبات 2014 كانونی دووه‌م 2014 كانونی یه‌كه‌م 2013 تشرینی دووه‌م 2013 تشرینی یه‌كه‌م 2013 ئه‌یلول 2013


مەودا پرێس-رەنگین عارف\nچەند کاتژێمێرێک دوای بڵاوبوونەوەی وێنەیەک لە تۆڕە کۆمەڵایەتییەکان بەس بوو بۆ ئەوەی وەزیری پەروەردەی حکومەتی هەرێم بێتە سەر خەت و بڕیاری لە کارلادانی بەڕێوەبەرێک و کردنەوەی بە مامۆستایەکی ئاسایی بدات، بەڵام ئەو بڕیارە کاردانەوەی جۆراوجۆری لێ کەوتەوە.\nلە وێنەکەدا دەردەکەوێت خوێندکارێک سەرقاڵی پاککردنەوەی مەنهۆڵێکی خوێندگایە و بەڕێوەبەرەکەشی دەستی خستووەتە کەلەکەیەوە و سەیری دەکات، ئەم وێنەیە لای وەزیری پەروەردە و بە پێی ڕێنماییەکان قەدەغەکراوە کە ئیش بە خوێندکار بکرێت و ڕاستەوخۆ بڕیاری کردنەوەی ئەو بەڕێوەبەرە درا بە مامۆستای ئاسایی، ئەوەش لای هەندێک بڕیارێکی درووست بوو و لای هەندێکیش بڕیارێکی بەپەلە بووە، چونکە دەڵێن خوێندکاران زۆر جاران خۆیان پێیان خۆشە لە خوێندگا کار لەگەڵ مامۆستاکاندا بکەن.\nڕێکان کەمال جەرجیس، وتەبێژی وەزارەتی پەروەردەی حکومەتی هەرێمی کوردستان بە "مەودا پرێس"ی ڕاگەیاند: وەزیری پەروەردە بڕیارەکەی دەرکردووە و ئەو بەڕێوەبەرە کراوەتەوە بە مامۆستایەکی ئاسایی، ئەو بڕیارەش لە دەسەڵاتەکانی وەزیرە و خۆی دەزانێت چۆن بە کاری دەهێنێت.\nوتیشی: "کارەکە ڕاستە و بەدواداچوونمان کردووە و دەرکەوتووە ئیش بەو خوێندکارە کراوە، ئەوەش بە پێی ڕێنماییەکانی وەزارەتی پەروەردە بە هەموو شێوەیەک قەدەغەیە و بۆیە ئەو بڕیارە بۆ ئەو بەڕێوەبەرە دەرچووە."\nبڵاوبوونەوەی وێنەکە و بڕیارەکەی وەزیری پەروەردە خێرا لە تۆڕە کۆمەڵایەتییەکاندا دەنگدانەوەی بە دوای خۆیدا هێنا، کە جۆراوجۆر بوون.\nهێرش عوسمان، بەڕێوەبەری پەروەردە لە شاری سلێمانی، بە "مەودا پرێس"ی ڕاگەیاند: لە خوێندگاکاندا جاری وا هەیە ئیشێک لە حەوشەی مەکتەب دەکرێت، خوێندکارەکان بێ ئاگادارکردنەوەی مامۆستاکان یان ئیدارەی مەکتەب ڕاستەوخۆ دەچن ئیش دەکەن، دوور نییە ئەو ئیشەش وا بووبێت و خوێندکارەکە خۆی حەزی کردبێت ئەو کارە بکات.\nوتیشی: "زۆرجار ئەوەمان بینیوە کە خوێندکارەکان هاتوون بۆ ئیدارە یان لە وانەکاندا وتوویانە ئەگەر کارێک لە خوێندنگا هەیە یان پێویستییەک تا پێیان بڵێین و هاوکاریمان بکەن، بۆیە دەبوو وردبینیی زیاتر لەو پرسەدا بکرایە."\nلە بەرامبەردا بۆچوونی تر هەیە و پێی وایە بڕیارەکە تەواوە و بە هیچ شێوەیەک ناکرێت و نابێت کار بە خوێندکار بکرێت و وێنەی بڵاو بکرێتەوە، بەڵام دەشڵێن بڕیارەکە پەلەپەلی پێوە دیار بوو و دەکرا وەزیر لە بڕیارەکەی پەلەی نەکردایە.\nئاشنا عەبدوڵڵا، ئەندامی لیژنەی پەروەردە و خوێندنی باڵا لە پەرلەمانی کوردستان بە "مەودا پرێس"ی وت: "ئەم باسە بە هەردوو دیودا قسەوباسی هەیە، هەم بەو بارەی کە بڕیارەکە تەواوە و لە جێی خۆیەتی، هەم ئەوەش کە ڕەنگە ئەو خوێندکارە خۆی چووبێت ئیشەکەی کردبێت وەک هاوکاری، بۆیە هەردوو خوێندنەوەکەی بۆ دەکرێت."\nوتیشی: "هەموو جۆرە کارکردن یان پارەوەرگرتن قەدەغەیە لە خوێندکار، بەڵام بڕیارەکەی وەزیری پەروەردە پەلەپەلی پێوە دیار بوو و دەکرا سەبری بگرتایە و بەدواداچوونی زیاتر بکرایە و دواتر بڕیارەکە بدرایە."\nلەسەر هەمان پرس، د.شێرکۆ حەمەئەمین، ئەندامی خولی پێشووی پەرلەمانی کوردستان لە لیژنەی پەروەردە و خوێندنی باڵا بە "مەودا پرێس"ی وت: "من لەگەڵ ئەوەم کە بە هیچ شێوەیەک لە ناوەندەکانی خوێندن کار بە خوێندکار نەکرێت و بەو شێوەش کە دەیبینین وێنەی بڵاو بکرێتەوە، بۆیە من بڕیارەکەم پێ درووستە، بەڵام ئاسایی دەبوو وەزیری پەروەردە لە بڕیارەکە پەلەی نەکردایە و زیاتر لە پرسەکە ورد ببوایەتەوە."\nوتیشی: "ئەو قسانەی دەڵێن خوێندکاریش خۆی هاوکاریی خوێندنگە دەکات و ڕەنگە خۆی هاتبێت بۆ کار پاساوی بڵاوبوونەوەی وێنەکە و کردنی کار نییە، دەبێت بەڕێوەبەر نەهێڵێت خوێندکار کار بکات، پاککردنەوەی مەنهۆڵ ئیشی تیمی تایبەتە و ئەگەر کارگوزاریش نەبێت نووسراوێک بۆ پەروەردە دەکرێت و داوای تیمێک دەکرێت نەک بەو شێوەیە خوێندکار کار بکات."


تایبەتمەندیە پێشبینی کراوەکان بۆ مۆبایلی داهاتووی Galaxy Note 6 – کەی ئای تی ئێن\nئەندرۆید 13, شوبات 2016\nتایبەتمەندیە پێشبینی کراوەکان بۆ مۆبایلی داهاتووی Galaxy Note 6\nلە ماوەی ڕابردوودا چەند پڕوپاگەندەیەک دەربارەی تایبەتمەندیەکانی مۆبایلی داهاتووی کۆمپانیای سامسۆنگ بە ناوی “Galaxy Note 6” بڵاوکرانەوە, زۆرترین ئەو پێشبینیانەی کە بڵاوکراونەتەوە ئاماژە بە چەند تایبەتمەندیەک دەکەن کە لەم بابەتەدا ئاماژەی پێ دەدەین.\nبەپێی دوایین پڕوپاگەندەکان, “Galaxy Note 6” شاشەیەکی ٥.٨ ئینچ لەخۆ دەگرێت بە ڕوونی 1440×2560 پیکسڵ کە لە تەکنەلۆژیای AMOLED دروستکراوە, لەگەڵ بوونی ١٠٢٤ خاڵی هەستەوەر لە چینەکانی شاشەی مۆبایلەکە.پێدەچێت مۆبایلەکە بە یەکێک لەم دوو پڕۆسێسەرە کار بکات کە بریتین لە پڕۆسێسەری Snapdragon 820 ی کۆمپانیای کوالکۆم و Exynos 8890 ی کۆمپانیای سامسۆنگ.\nئەوەی کە جێگای سەرنجە لە تایبەتمەندیەکانی ئەوەیە کە مۆبایلەکە ڕامێکی بە فراوانی ٦ گێگابایت دەبێت!کە تائێستا هیچ جۆرە مۆبایلێک فراوانی ڕامەکەی ئەوەندە نەبووە.هەر بە پێی پڕوپاگەندەکان ئەو مۆبایلە دوو جۆری بیرگەی ناوخۆیی دەبێت کە بریتین لە ٦٤ گێگابایت و ١٢٨ گێگابایت, وە ڕوونی کامێرای پشتەوەی ١٢ مێگا پیکسڵ دەبێت.\nئەمانە هەموو ئەو تایبەتمەندیانە بوون کە لە پڕوپاگەندەکان ئاماژەیان پێ کراون, بەڵام تا ئێستا زانیاری لەسەر کاتی بڵاوبوونەوە و نرخی مۆبایلەکە نییە.\nتاگەکان ئەندرۆید سامسۆنگ مۆبایل هۆشمەند


سه‌رنجێک له‌مه‌ڕ گۆڕان.\nله‌ڕوانگه‌یه‌کی ماتریالیستیانه‌وه ، گۆڕان چاره‌نووسێکی بێ چه‌ن و چوونی ژیرخان و سه‌رخانی هه‌موو کۆمه‌ڵگه‌یه‌یه‌کی مرۆییه‌و وابه‌سته‌یه به‌هه‌ردوو فاکته‌ری زاتی و بابه‌تیی خودی هه‌ر کۆمه‌ڵگه‌یه‌ک و ڕاده‌ی به‌ره‌وپێش چوونی ئه‌م دوو فاکته‌ره پێکه‌وه ، خیرایی و خاوی ، له‌گه‌ڵ چه‌ندێتی و چۆنێتیی گۆڕان دیاری ده‌کات ، واته دواکه‌وتنی یه‌کێک له‌م دوو فاکته‌ره له‌وه‌ی تریان ، ده‌بێته هۆی که‌م و کوڕی له‌خێرایی و کاڵ و کرچی له‌چۆنێتی گۆڕاندا.\nدیاره گۆرانیش له‌دیارده سروشتی و کۆمه‌ڵایه‌تی و ئابوری و فه‌رهه‌نگیه‌کاندا دوو لایه‌نه‌یه‌و ده‌کرێ باش بێت (پۆزه‌تیف) یان خراپ (نێگه‌تیف ).. باش و خراپیش وه‌ک مه‌سه‌له‌یه‌کی ڕێژه‌یی په‌یوه‌نده به‌به‌رژه‌وه‌ندیه جیاکانی ئه‌و چینه کۆمه‌ڵایه‌تیانه‌وه که‌کۆمه‌ڵگه‌ی لێ پێک دێت ..\nده‌کرێ گۆڕانێک باش بێت بۆ چینێک و خراپ بێت بۆ چینێکی تر ، له‌هه‌مان کۆمه‌ڵگه‌دا .. واته خودی گۆڕان وه‌ک مانایه‌کی ئه‌بستریک ، هیچ پیرۆزیه‌کی تێدا نیه به‌بێ دیاریکردنی به‌ها چینایه‌تیه‌کانی .. که بێگومان زه‌حمه‌ته باس له‌گۆڕانێک بکه‌ین یه‌کبه‌یه‌کی تاکه‌کانی کۆمه‌ڵگه‌یه‌کی دیاریکراو پێکه‌وه و له‌هه‌مان کاتدا دڵخۆش و ئاسووده بکات ، بێگومان ئه‌وه‌ی واش بڵێت هیچی تر باس ناکات بێجگه له‌خه‌وێکی ئایدیالیستیانه‌ی بێ تان و پۆ ، لێره‌وه پێویسته بڕوانینه به‌رنامه‌ی هه‌ر ڕیکخراوێکی سیاسی و کۆمه‌ڵایه‌تی و فه‌رهه‌نگی ..\nهه‌رلێره‌شه‌وه ده‌کرێ لایه‌نگری چینایه‌تی تاکه‌کانی کۆمه‌ڵگه دیاری بکه‌ین به‌ده‌ر له‌ماهیه‌تی چینایه‌تی خۆیان که‌ئایا له‌کام چینه‌ی کۆمه‌ڵگه‌ن و دوای به‌رژه‌وه‌ندیه‌کانی کام چینه‌ی کۆمه‌ڵگه که‌وتوون به‌ڵای گه‌وره‌ش له‌وه‌دایه ،مرۆڤ خۆی له‌چینی زۆرلێکراوی کۆمه‌ڵگه بێت و به‌ڵام دژ به‌به‌رژه‌وه‌ندی چینه‌که‌ی خۆی ، داکۆکی کاری به‌رژه‌وه‌ندیه‌کانی نوخبه‌یه‌کی زۆردار بێت .. مێژووی میله‌تانی ڕۆژهاڵات تاکو ئه‌مڕۆش زۆرێک له‌م حاڵه‌ته‌ی به‌خۆوه دیوه ، ئه‌م حاڵه‌ته‌ش وه‌ک فاکه‌ری زاتی خراپ ، زۆرجار هۆکاری ڕوونه‌دانی گۆڕانی باش (پۆزه‌تیف) بووه ،ئه‌گه‌ر چی فاکته‌ره بابه‌تیه‌کانی ئه‌و قۆناغه‌ش گونجاو بووبێ بۆ گۆڕان .


Kurdipedia - دەسدرێژی بۆ سەر منداڵێکی تەمەن 9 ساڵ لەپیرانشار\n📝 دەسدرێژی بۆ سەر منداڵێکی تەمەن 9 ساڵ لەپیرانشار | Gruppe: Dokumenter | Artikler språk: 🏳 کوردیی ناوەڕاست\n➕ Lagt inn av (M. B.) på Feb 16 2018 9:08AM\n👌 Denne artikkelen har blitt gjennomgått og utgitt av (Hawrê Baxewan) på Feb 16 2018 10:07AM\n✍ Dette elementet nylig oppdatert av (Hawrê Baxewan) på : Feb 16 2018 10:07AM\n👁 Dette produktet har blitt sett 2,056 ganger\nRelaterte filer 50,682


کوردیپێدیا - 18-02-2019\n📅 18-02-2019 ℹ | پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\nلە ئەنتالیا هێرش کرایە سەر یاریزانانی جزیرە سپۆرت\n- دادگەیەکی دەوڵەتی تورک جارێکی دیکە بڕیاری دا کە ئه و منداڵانەی لە کاتی هێرشەکانی سەر ناوچەی نسێبین دەستگیر کراون، بە زیندانیکراوی بمێننەوە.\n- کاتژمێر 19:31 بە کاتی باکووری کوردستان، بوومەلەرزەیەک بە گوڕی 4.2 ناوچەی سەرا-ی شاری وانوانی هەژاند. بە گوێرەی زانیارییەکان بوومەلەرزەکە هیچ زیانێکی گیانی و ماددی لێ نەکەوتووەتەوە، بەڵام ترسی لای هاوڵاتییانی دروست کردووە. لایەنەپەیوەندیدارەکان ڕایانگەیاند، چەقی بوومەلەرزەکە لە قووڵایی 5 کم لەژێر زەویدا بووە.\n- یەکێتی رایدەگەیەنێت: تا پرسی پارێزگاری کەرکوک یەکلانەکرێتەوە بەشداری کۆبوونەوەی پەرلەمان و پێکهێنانی حکومەت ناکەن.\n- کۆبوونەوەی پەرلەمانی کوردستانپەرلەمانی کوردستان بۆ چەند کاژێرێک دواخرا و پاشتر بەبێ فڕاکسیۆنی یەکێتی دەستی بە کۆبوونەوەکانی کرد.\n- هەریەک لە حزبی شیوعی کوردستانحزبی شیوعی کوردستان و یەکگرتووی ئیسلامیی کوردستانیەکگرتووی ئیسلامیی کوردستان دەنگیان بە هەڵبژاردنی سەرۆکایەتیی پەڕڵەمان نەدا.\n- میدیاکانی یەکێتی باس لەوە دەکەن کە پەڕڵەمانتارانی گۆڕان دەنگیان بە کاندیدەکانی پارتی داوە.\n- سەرۆک و جێگری سەرۆکی پەرلەمان هەڵبژێردران، ڤالا فەریدڤالا فەرید بە سەرۆکی پەرلەمان و هێمن هەورامیهێمن هەورامی، وەک جێگری یەکەمی سەرۆکی پەرلەمانی کوردستان و مونا قەهوەچیمونا قەهوەچی بە جێگری دووەم هەڵبژێردران.\nبەڵگەنامەکانی ئەمڕۆ: 18-02-2019\n- بڕیاربوو ئەمڕۆ کۆبوونەوەی ئەنجومەنی پارێزگای کەرکوککەرکوک ئەنجامبدرێت، بەڵام بەهۆی رێکنەکەوتنی پارتی و یەکێتی ئەنجامدانی هەڵوەشایەوە.\n- ئەنجومەنی سەرکردایەتی یەکێتی پەیامێک ئاراستەی پارتی دەکات و داوادەکات پابەندبێت بە ناوەرۆکی رێککەوتنی 5ی شوبات و دەشڵێت: ئەگەر دەیانەوێت خۆشگوزەرانی بۆ خەڵک بێتەکایەوە، ئەوا دەبێت بە بەشداری هەموومان حکومەت پێبهێنرێت.\n- ئەمشه و ژمارەیەک چەکداری داعش پەلاماری دانیشتوانی گوندی حسێن مەمەیان لە خانەقینخانەقین داو و شەڕ و پێکدادان روویدا، لە ئەنجامدا شوانێک بە سەختی برینداربوو.\n- ئەمشه و ژمارەیەک لە تیرۆرستانی داعش پەلاماری گوندی عەساکرەیان لەشارەدێی سەعدیە دا، لەئەنجامی ئه و پەلامارەدا دوو چەکداری داعش برینداربوون و چەکدارێکی حەشدی شەعبیحەشدی شەعبیش بەسەختی پێکراوە.\n- کارمەندانی خۆبەخشی ناوەندە تەندروستییەکان، لە سنوری ئیدارەی گەرمیانگەرمیان، بۆ جاری سێیەم گردبوونەوە و داوای دامەزراندنیان کرد، داواکارییەکانیان بە یاداشتێک گەیاندە ئیدارەی گەرمیان.\n- وەزیری بەرگری فەرەنسا سەبارەت بە چارەنووسی کورد کە هێشتاش لەگەڵ داعشداعش-دا دەستەو یەخەن، هۆشداریی دەدات و ڕایدەگەیەنێت: نابێت ڕێگە بدەین کوردەکان دوای کشانەوەی ئەمریکا لە سوریا جارێکی دیکە لە سوریا ببنە قوربانی.\n#وان | #پەرلەمانی کوردستان | #حزبی شیوعی کوردستان | #یەکگرتووی ئیسلامیی کوردستان | #ڤالا فەرید | #هێمن هەورامی | #مونا قەهوەچی | #کەرکوک | #خانەقین | #حەشدی شەعبی | #گەرمیان | #داعش |\n 📡 ماڵپەڕ | 🏳 کوردیی ناوەڕاست | ماڵپەری پوک میدیا - 18-02-2019\n 📡 ماڵپەڕ | 🏳 کوردیی ناوەڕاست | ماڵپەری ئەی ئێن ئێف نیوز - 18-02-2019\n 📡 ماڵپەڕ | 🏳 کوردیی ناوەڕاست | ماڵپەری رۆژنیوز - 18-02-2019\n 📡 ماڵپەڕ | 🏳 کوردیی ناوەڕاست | ماڵپەری دواڕۆژ - 18-02-2019\n 📡 ماڵپەڕ | 🏳 کوردیی ناوەڕاست | ماڵپەری رووداو - 18-02-2019\n1. 👁 سەرۆکی کاتی پەرلەمان بانگێشتی پەرلەمانتاران بۆ کۆبونەوە دەکات\n2. 👁 لەسەر کۆبونەوەکەی ئەمڕۆ مەکتەبی سیاسی یەکێتیی نیشتمانی کوردستان راگەیەندراوێکی بڵاوکردەوە 18-02-2019\n3. 👁 مەڵبەندی کەرکوکی یەکێتی نیشتمانی کوردستان راگەیەندراوێکی بڵاوکردوەتەوە 18-02-2019\n4. 👁 هێزەکانی ڕزگاریی عەفرین لە داگیرکەرانی عەفرین و عەزازیان دا 18-02-2019\n5. 👁 ڕاگەیەندراوێک بۆ ڕای گشتی لە لایەن خێزانی شەریف باجوەر سەبارەت به پشتیوانی لە ئاژەڵان و ژینگەوە\n1. 👁 پۆلیسی دارستان و ژینگەی سلێمانی سێ سەرپێچیکاری دەستگیرکرد\n1. 👁 ڤالا فەرید\n👌 ئەم بابەتە لەلایەن: (نالیا ئیبراهیم)ەوە لە: Feb 12 2019 5:01PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Feb 19 2019 11:39AM باشترکراوە\n📷 فایلی وێنە 1.0.2 57 KB Feb 18 2019 1:47PM هاوڕێ باخەوان\n📷 فایلی وێنە 1.0.1 36 KB Feb 18 2019 9:28AM هاوڕێ باخەوان


سەفەرێک بەرەو کەنارەکانی عەدەم!! – Denegkan\nسەفەرێک بەرەو کەنارەکانی عەدەم!!\nbydengekan\tJanuary 14, 2013\tهۆنراوە\nهێشتا تەڕایى ماچەکان بە لێومانەوە دەبریسکایەوە\nهێشتا ئەو عەشقەى ئێمە ساوا بوو گروگاڵى دەکرد\nهێشتا ئەو هەورانەى کە رێژنەى بارانیان ئەباراند\nئێمەش لەژێریاندا ژوانى ئەنگۆرەیمان دەبەست\nلە ئاسماندا هەر بە قەواڵەى لەگەڵ با شێتەکان سەما دەکەن\nچاوەڕوان بوون ….جارێکى دى ئێمە ژوانیان لە ژێردا ببەستین\nئەوانیش بە بارانى عیشق بمان شۆنەوە\nهێشتا بۆنى ئەو چەپکە گوڵانەش ماون کە لەسەر مێزى ژوانەکانمان\nگوێیان بۆ چرپە و ڕازى ئێمە دەگرت\nئەو شەوەى گوڵەکانى باخچەى حەوشەکەمان کەوتبونە بەر پێى درەختەکان\nئەو شەوەى دونیا زەرد هەڵگەڕابوو !!\nئیدى تروسکەیەک لە ئاسماندا بەدى نەدەکرا\nژاکاو بوونى سنەوبەرەکانى حەوشەى مزگەوتەکان\nکۆچى پۆلە باڵندەکان بەرەو گەرمەسێر\nدەنگى لوورە باڕەش و گریان شعرێکم\nهاوارى ئەهریمەنەکان .. بە دوکەوتنى با بۆ گیانکێشانى گەڵایەک\nلەم هەموو ساتە تراژیدیایەدا\nئیدى زانیم ..ئیدى زانیم\nتۆ لەسەر سەفەرێکى زۆر نامۆیت\nتۆ لەسەر سەفەرێکى پایزیت\nوەک ئەو گەڵا سەرگەردانانەى بە بێ ویستى خۆیان هەنگاو\nبەرەو مەنفا دەنێن …. هەنگاو دەنێیت\nمن باش دەزانم ئەم کۆچەت بە ویستى خۆت نیە\nتۆ هەرگیز خواستت نەبوو باخى دڵى من جێبهێڵیت\nتۆ هەرگیز خواستت نەبوو بچیتەوە کوخى تەنیایى\nدڵى من … دڵى من\nلە پاش ئەم کۆچە نەگریسەى تۆ بەدەست ژیانەوە وەک ئەو تۆپەى لێدێت\nکە منداڵانى گەڕەک\nلە سبەینان تا ئێواران … لە ئێواران تا سبەینان\nگەمەى پێ دەکەن!!\n*ڕوزانا .. ڕۆزانا\nئەو کۆچەى ئەو ئاسمان پڕ دەکات لە سیا\nئەم هەوارە کۆیستانەیە دەکات بە بیابان\nئەو کۆچەى ئەو جۆگەکانى شعرم ووشک دەکات\nئەو کۆچەى ئەو بەرگینێک دەبێت بە نێو چەوانى قەدەرەوە\nهەمیشە نەفرەت لە ژیان لە قەدەر لە نەریت لە دابڕان دەکات !!\nئەترسم ڕوزانا !\nمن ئەترسم لە دوارى ئەو نیشتیمان پڕ دەبێت لە ئەستێرەى شکاو\nلە مانگى لەتکراو لە خۆرى دیلکراو\nئەترسم سەرمێزەکان پڕ بن لە شوشەى مەى شکاو\nئەترسم شەقامەکان پڕ بن لە خوێنى شعرى کوژراو\nلەچى ناترسم ..لە چى ناترسم\nوەلێ تەنیا لە مەرگ ناترسم\nئاخر ڕۆزانا !!\nتۆ پێم بڵێ\nلە کوێ دەکرى هەموو ڕۆژانێکى هەینى چەپکێک گوڵ ببەم بۆسەر\nلە کۆ دەکرێ هەموو پێنج فەرزێک لەسەر سینەى یا فاتیحەى مردوو\nدەزانم .. دەپرسى ڕوزانا سینەى یار بۆ ؟؟\nتۆ نازانى…. تۆ فەهمت نەکردووە ڕۆزانا\nئەى دڵى من مەنزڵگاکەى لە دڵى یاردانیە ؟؟\nئەى ڕۆزانا .. تۆ نازانى دڵى من تەنیا پەیوەستە بە دڵى ئەوەوە ؟؟\nدڵى من تەنیا دڵێکە کە وەک منداڵ وورکى دڵى ئەو دەگرێ!!\nپێى بڵێن : با نەڕوات و دەزووى عومرم نەپچڕێنێ\nپێى بڵێن: با نەڕوات دڵى ساوام پەراش پەراش نەکات\nتکایە پێى بڵێن : با نەڕوات و گۆڕێکى کێل سپى کریستاڵى بۆ من جێ نەهێڵێت\nپێى بڵێن بە یــــــــار بڵێن :\nئەو دەمەى شەو تاریک و نووتەکە لە گردەکەى مامە یارەوە\nشەوقێک لە شەوقى خۆر پڕ نوور تر دەدرەوشێتەوە\nبڵێن ئەوە گۆڕى پیرە مێرد نیە ڕووناکى مانگ پەراش پەراش دەکات\nئەوە شەوقى چاوەکانى ئەوە\nڕۆژ خۆر بە چوکدا دەهێنێت ..شەو مانگ دیل ئەکا بە ڕوانینەکانى\nپێى بڵێن : گەر ئەو لێرە حزوورى نەبێت ئیتر ئێوارانى سلێمانى بە زەردەپەڕ نادرەوشێتەوە\nشەوان کانى بەرماڵى عیشق بۆ تریفەکانى مانگ ڕاناخات\nئیدى پەلکە زێڕینەى ئەم عیشقەکان لەگەڵ دڵوپى باران ئاوێزان نابێ\nئیدى خۆرى شعر لە ئاسمانى من هەڵنایەت ، جوانیەکان لێرەوە بە کۆتایى دێن .\nگەر ئەو بڕوات و لێرە حزوورى نەمێنێت\nئاسمان بارانى خۆشبەختى بۆسەر کێڵگەى ڕووحم نابارێنێت\nقاێیدەکانى دەریا بە دەم گۆرانى ووتنەوە بۆ ناو شعرێکم سەفەر ناکەن\nنەورەسەکان لە کەنارى دەریایى عیشق نانیشێنەوە\nئیدى رٍەشەباکەى سلێمانى بە کەمانى درەختەکان ئاوازى ژیان ناژەنن\nسبەینان گوڵ بەڕۆژەکان سەریان بە ڕووى خوردا بەرز ناکەوە تا دوا\nتیشکى زەردەپەر زیکرى عەشق بۆ یەک بکەن\nگەر تۆ بڕۆیت ..\nئەم سروشتە یەکپارچە خۆڵى مردووى بەسەردا دەکرێت\nکوچێک نامێنێت بۆ خۆشبەختى\nقیامەت هەڵدەسێت ..\nداڵانەکانى ژیان تاریک دەبن و ئیدى فانۆسەکانى تەمەن بە یەکجارى خامۆش دەبێت\nگەر تۆ بڕۆیت..\nئیدى ووشەکانى ناو کتێبەکانیش سەر هەڵدەگرن\nژیان دەبێت بە حونجەى منداڵێکى سەرەتاییى\nکاژێرەکان بەرەو دواوە هەنگاو دەنێن\nباران لە لە زەویەوە دەبارێت ، ئاسمان پڕ دەبێت لە مەخلوقى جەللاد\nمەڕۆ … مەڕۆ\nئەم نەهامەتیە مەخەرە دڵى ژیانەوە\nژەوى هەتیو مەکە\nملوانکە ژیان مەپچڕێنە\nڕاهیبەکان مەکە بە سۆزانى\nمەڕۆ چیتر گوڵى بتخەچکان مەوەرێنە بەر پێى دەخت\nچاوەکانم ئاشنا کەوە بە گریان .\nمەڕۆ …. مەڕۆ …. مەڕۆ\nگەر لە من زیز بووى گومانت لە عاشق بوونم هەیە !!\nلەگەڵ ئەستێرەکان بدۆ بزانە تا دواتروسکایى ئەوان و هەڵهاتنى یەکەمین تیشکى خۆر\nلە پشتى گۆیژەوە من بێدارى عەشقت نەبووم\nبڕۆ لە ئاو بپرسە ئەو کاتەى دەستنوێژى شعرم هەڵدەگرت\nبزانە ئایەتکانى عیشقم نەدەخوێند ؟؟\nلە تەزبیحەکەى ملى دایکم بپرسە\nکە هەمیشە زیکرى عەشقم پێدەکرد\nمەڕو لە عیشقت هەتیوم مەکە\nبێنازم مەکە لە ئەڤینى خۆت !!\nتۆ هەرگیز لەگەڵ دڵێکى شکاو دواوى لە دوا ساتەکانى لە سێدارەدانى ؟؟\nتۆ هەرگیز لەگەڵ کانیەک شعر دواوى لە کاتى ووشک بوونیدا ؟؟\nهەرگیز لەگەڵ درەختیکى پۆپەشمینەى باخى گشتى دوواوى ؟؟\nگەر لەگەڵیان بدۆێى :\nبێ شک باسى منت بۆ دەکەن\nدڵەى شکاو باسى ئەو ساتانە دەکات کە لە سینەى مندا عاشقى شۆخێک بوو\nساڵانێکى زۆر عاشق بوو !!\nلە پڕ دادگاى دڵى یار بڕیارى لە سێدارە دانى دەرکرد ،\nهەر بە تاڵە پرچەکانى خۆى لە سێدارەیدا\nتەرمەکەشى هەر لە دڵى ئەو شۆخەدا نێژاەوە لەسەر کێلەکەشى نوسراوە عاشقى شێت !!\nگەر لەگەڵ کانیەک شعر بدوێى :\nبە ئاهێکى قوڵەوە باسى ئەو شەوە زەنگەت بۆ دەکات کەلەگەڵ تریفەى مانگ لە ژوانێکى تەڕ دابوون و تریفە دەستى لە نێو سنگ و مەمکى کانیدا بوو . لە پڕ خانمێک هات و سەرچاوەکەى پڕ کرد لە خڕە بەرد و بۆ هەمیشە ووشکى کرد و ئەو دوو عاشقە شێتەى بۆ ئەبەدى لەیەک کرد لەو ڕۆژەوە تریفەکانى مانگ بە تەنیا ماونەتەوە و مەعشوقەکەیان لێ بزرکرد\nئەو کۆێستانەیان کرد بە بیابان ، ئەو دارستانەیان کرد بە قاقر\nوەڵى ئەگەر لەگەڵ درەختێکى باخى گشتى بدوێت :\nزۆربەى دارەکان گەواهى بۆ ئەو شەوانە دەدەن کە من لە ژێریاندا هاوار و شیونى عەشقم دەکرد ، کورسیەکان ، گوڵەکان ، سنەوبەرەکان تەنانەت مەل و چولەکە و مێروولە و کرم و بۆقەکانیش گواهى دەدەن\nڕۆزانا دەا پەیارم بە نەسیمێکدا بۆ یار بنێرە\nبڵێ : هەرگیز نەکەى بڕۆیت و نەگەڕێیتەوە\nلەم هەوارە ئەستێرەیەکى شکاو هەیە\nلە کوچێکى ئاسمان بێ ڕەنگ و گۆشەگیرە\nهەمیشە چاوەڕێى گەرَانەوەى تۆیە\nهەتا وەکو جاران لە باوەشتا بیلاوێنیت شیرى عەشقى پێ بدەى\n: ئەو هەتا ئەو دەمەى خودا سەرى سپى دەبێت\nئەو دەمەى نیشتیمان پشتى کوڕ دەبێتەوە گۆچانێکى ئاڵتونى لە دەست دەگرێ هەر چاوەڕێیە\nپێى بڵێ : وەلێ ئەگەر گەڕایتەوە\nئەم مەخلوقە سەرلێشێواوە ئاوێتەى گڵ بوو بوو\nئەم مەخلوقە دڵشکاوە خۆێنى عەشقى لێ چۆڕا بوو\nخەم نەخوات و گریان بە ئاگرى عەشق دانەگیرسێنێ !!\nڕۆزانا پێى بڵێ : لە ژێر منارەى هەموو مزگەوتەکانى شار\nهەتا ئیدى لە مزگەوتەکان ئاینى عەشق بخوێنرێت و مزگەوتەکان\nببنە پەرستگاى عەشق…\nPrevious گەریلا … شعری کەژال عەلی\nNext بۆ رۆحی سێ ژنە شۆڕشگێرە تیرۆرکراوەکانی پاریس


زوفیلیا ڕەفتارێكى نامرۆییانەیە\nزوفیلیا یان ئاژەڵبازى، پشێوییەكى سێكسیە، كەسى تووشبوو پەنا دەباتە بەر ئاژەڵ بۆ چێژوەرگرتنى سێكسى بە شێوەیەكى تەواو، یان تەنیا بۆ مەبەستى وروژاندنى سێكسى. زوفیلیا وشەیەكى گریكییە، واتە خۆشەویستیى ئاژەڵ.\nپ: بۆچى هەندێ كەس تووشى ئەم حاڵەتە دەبن؟\nو: هۆكارى ئەم لادانە بەپێى شوێن و كەس و ئاستى كرانەوەى كۆمەڵگە جیاوازە. لە كۆمەڵگە داخراوەكاندا دەشێ هۆكارەكەى بۆ چەپاندنى سێكسى بگەڕێتەوە، كە كچ و كوڕ لەدەرەوەى چوارچێوەى هاوسەرێتى ئەستەمە بتوانن سێكس بكەن، لەبەرئەوە هەندێ لە هەرزەكاران، پەنا بۆ ئەم شێوازە دەبەن، كە سزاكەى سووكترە لە سزاى ئاشكرابوونى ئەنجامدانى سێكس لەدەرەوەى هاوسەرێتى، لەوانەیە ئەو كەسە ئەوپەڕى بكەوێتە بەر تانە و لۆمەى خەڵكى ئەو شوێنە، یان وەك ڕووداوێكى پێكەنیناوى لێى بڕوانن.\nوەلێ لە كۆمەڵگە خۆرئاواییەكاندا، كە ئازادیى سێكسى هەیە، دیسانەوە دیاردەى سێكسكردن لەگەڵ ئاژەڵ دیاردەیەكى دەگمەن نییە. بەپێى توێژەرانى بوارى سایكۆلۆژى، ئەو كەسانە سێكسكردن لەگەڵ ئاژەڵدا وەك ئارەزوویەك بۆ ئەزموونكردنى شتى نوێ تاقى دەكەنەوە، یان دەیانەوێ لەو ڕێگەیەوە لە دابونەریتە باوەكان و ڕەفتارى سێكسیى سروشتى یاخى ببن. لە هەندێ حاڵەتیشدا هۆكارەكەى بۆ ڕوودانى پشێوییەكى دەروونیى سێكسى دەگەڕێتەوە، بۆ نموونە، دەشێ ئەو كەسە دووچارى لاقەكردن بووبێت و لەمەوە تووشى حاڵەتێكى دەروونى بووبێت، كاتێك كە سێكس لەگەڵ ئاژەڵدا دەكات، دەیەوێ بۆ خۆى بسەلمێنێ، كە دەتوانێ لە ڕووى سێكسییەوە كۆنترۆڵى لایەنەكەى بەرامبەر بكات، كە ناتوانێ بەرگرى لە خۆى بكات و بێدەسەڵاتە، هەروەك خۆى كە پێشتر بە هەمان ئەزمووندا ڕۆیشتووە.\nهەندێک لە توێژەرانیش، لادانى زوفیلیا یان ئاژەڵبازی وا لێک دەدەنەوە، کە کەسی لادەر بڕوای بە توانای سێکسیی خۆی نییە و دەترسێ ئەگەر لەگەڵ مرۆڤێکدا سێکس بکات، لاوازی یان کەموکوڕییەکەی دەربکەوێ، بەڵام ئاژەڵ ناتوانێ نهێنییەکەی بدرکێنێ. ژمارەیەک ڕای دیکە هەن و پێیان وایە، ئەو کەسەی حەز لە سێکسکردن لەگەڵ ئاژەڵدا دەکات، کەسێکە لەبەر هەر هۆكارێك بێت، (بۆ نموونە تووشى هێدمەیەكى سۆزدارى بووە)، هەموو شتێکی تایبەت بە مرۆڤ و مرۆیی ڕەت دەکاتەوە و ڕقی لێیان دەبێتەوە، لەبەرئەوە لە سێکسیشدا ئاژەڵی لە مرۆڤ پێ باشترە.\nپ: ئایا ڕەفتارێكى قبوڵكراوە لە كۆمەڵگەدا؟\nو: ئەم دیاردەیە لە سەردەمە دێرینەكانەوە، لە شارستانییە جیاوازەكانى دنیادا بوونى هەبووە. ئەو وێنە هەڵكۆڵراو و پەیكەرانەى دۆزراونەتەوە، ئاماژە بەو دەدەن، كە مرۆڤ لە دێرزەمانەوە ئەم ڕەفتارە نامرۆییەى لەگەڵ ئاژەڵدا كردووە. بۆ نموونە، لە ئەشكەوتێك لە ئیتاڵیا، كە مێژووەكەى بۆ سەدەى حەوتى پێش زایین دەگەڕێتەوە، وێنەى كەسێك كێشراوە، كە سێكس لەگەڵ گوێدرێژێكدا دەكات. وەلێ ئەمە ئەوە ناگەیەنێ كە ڕەفتارێكى شیاو بێت. لە زۆربەى وڵاتانى دونیادا بە تاوان دەژمێردرێ و لە زۆربەى ئایینەكانیشدا تابۆیە. ئەم ڕەفتارە لە سەردەمە دێرینەکانەوە تا ئێستاش لە زۆربەى كۆمەڵگەكاندا ڕەت کراوەتەوە، تەنانەت لە كۆندا، ئەو کەسەی لەگەڵ ئاژەڵدا سێکسی بکردایە، حوکمی لەسێدارەدانی دەدرا و ئاژەڵەکەش دەکوژرا، بەڵام لەم سەردەمەدا لە هەندێک لە کۆمەڵگاکاندا سزای ئەنجامدەری ئەم ڕەفتارە دەدرێ، بەو تۆمەتەى كە ئەو كەسە ئازارى ئاژەڵى داوە.\nئەم ڕەفتارە لە هەندێک لە کۆمەڵگاکاندا، بەتایبەتی ناوچە گوندنشینەكان، ڕەفتارێکی دەگمەن نییە، چونکە لەو کۆمەڵگایانەدا چەپاندنی سێکسی باوە و سێکسکردنیش لەگەڵ ئاژەڵدا ئاسانە، بەزۆرى ئەو كەسانە سەر بە توخمى نێرن و لە قۆناغێكى ژیاندا دەشێ بۆ جارێ، یان بۆ ماوەیەكى كاتى بەو ئەزموونەدا تێپەڕن و دواتر وەك هەر كەسێكى ئاسایى پەیوەندیى سێكسى بكەن، بۆیە مەرج نییە هەموو کاتێک ئەم حاڵەتانە بە لادان دابنرێن، تەنیا لەو حاڵەتانەدا لادانە، کە کەسی ئەنجامدەر هەمیشە سێکسی لەگەڵ ئاژەڵدا بەلاوە خۆشتر بێ وەک لە مرۆڤ و بەردەوام بێت لەسەر ئەو شێوازەى، تەنانەت لە حاڵەتى فەراهەمبوونى پەیوەندیى سێكسیى سروشتیشدا.\nپ: بۆچى سێكسكردن لەگەڵ ئاژەڵدا ڕێگە پێنەدراوە؟\nو: ئەنجامدانى سێكس لەگەڵ ئاژەڵدا، ڕەفتارێكى نەشیاوە لە زۆر ڕووەوە. لە ڕووى تەندروستییەوە ئەگەرى گواستنەوەى نەخۆشى لەئارادایە، لە لایەكى دیكەوە، ڕەفتارى ئاژەڵ لە كاتى وروژانى سێكسیدا تەواو جیاوازە لەگەڵ مرۆڤدا، ئاژەڵ كەڵبە و نینۆكى تیژى هەیە و ناشتوانێ كۆنترۆڵى خۆى بكات لە كاتى گەمەبازیى سێكسیدا، دەشێ بە جۆرێ لە توندوتیژى، كاردانەوەى سێكسى بنوێنێ، كە مەترسیى بۆ سەر ژیانى كەسەكە هەیە و لەوانەیە ئازاردانى جەستەیى لێ بكەوێتەوە، تەنانەت لە واقیعدا ئەم جۆرە ڕووداوانە ڕوویان داوە، لەوانە لە مەغریب، لە ناوچەیەكى گەشتیاریدا كەسێكى بیانى كاتێك دەیەوێ دەستدرێژیى سێكسى بكاتە سەر دێڵە سەگێك، سەگەكە بە شێوەیەكى توند وەڵامدانەوەى دەبێت و ئەندامى نێرینەى پیاوەكە دەخوات. سەرەڕاى جیاوازیى كۆئەندامى زاوزێى مرۆڤ و ئاژەڵ لە ڕووى توێكارییەوە. لە ڕووى مۆڕالیشەوە دیسانەوە بە ڕەفتارێكى قێزەون دادەنرێ. پەیوەندیى سێكسى لەنێوان دوو مرۆڤدا دروست دەبێ، کە لەسەر بناغەى ڕەزامەندیى هەردوو لا بەڕێوە بچێ، نەك لەگەڵ ئاژەڵێكدا كە هیچ توانایەكى ژیرى نییە و هیچ هەڵبژاردنێ لەبەردەمیدا نییە.\nپ: ئەم ڕەفتارە لە ژن و پیاودا وەك یەكە؟\nو: بە دەگمەن ژنان یەكەمین بەركەوتنى سێكسى و ئەزموونى چێژوەرگرتن لەگەڵ ئاژەڵدا تاقى دەكەنەوە، بەگشتى ژنان لە كۆمەڵگە داخراوەكاندا لە پیاوان كەمتر پەنا بۆ سێكس لەگەڵ ئاژەڵدا دەبەن، ئەگەر هەبێ ئەوا لەدواى ئەزموونكردنى چێژوەرگرتنى سێكسى بۆ ماوەیەكى درێژخایەن، ئینجا پەنا بۆ ئاژەڵ دەبەن، ئەگەر هیچ هاوبەشێكى سێكسییان دەست نەكەوێ. وەلێ لە پیاواندا بەزۆرى لە قۆناغى هەرزەكاریدا ڕوو دەدات و وەك سەرەتاى ئەزموونكردنى چێژوەرگرتنى سێكسى تاقى دەكەنەوە.\nپ: ئایا لە ئاژەڵاندا دیاردەیەكى لەو شێوەیە هەیە؟\nو: لە سنوورێكى بەرتەسكدا، زاناكان تێبینیى ڕەفتارى هاوشێوەیەیان كردووە. بۆ نموونە، جۆرێ لە بۆقى ئوستورالى هەیە هەوڵ دەدات لەگەڵ هەر شتێكدا كە دێتە ڕێگەى جووت ببێ، ئیدى بەرد بێت، یان هەر زیندەوەرێكى دیكە، كە تواناى بەسەریدا بشکیت.\nپرسیارەكانتان لە ڕێى ئەم ئیمەیلەوە وەڵام دەدرێنەوە:


پێشمەرگەکانی شاخ ڕێزیان لە ڕۆژی جیهانیی ژن گرت\n11:33 - 17 رەشەمه 2718\nکوردستان میدیا: لە چیاکانی کوردستان، بە بۆنەی ڕۆژی ٨ی مارس، ڕۆژی جیهانیی ژن، ڕێوڕەسمێکی تایبەت بەڕێوە چوو.\nهەواڵنێری ماڵپەڕی کوردستان میدیا، لە چیاکانی کوردستان ڕایگەیاند: ڕۆژی پێنجشەممە، ١٦ی ڕەشەمە، هێزی پێشمەرگەی کوردستان لە شاخ، بە بۆنەی ٨ی مارس، مێزەگردێکی بەڕێوە برد.\nسەرەتای ئەو ڕێورەسمە، بە ساتێک بێدەنگیی بۆ ڕێزگرتن لە شەهیدانی کورد و کوردستان دەستی پێ کرد، پاشان "بەهمەن دێهقان" فەرماندەی هێز، سەبارەت بە ڕۆژی ژن لە نێو حیزبدا کورتەوتەیەکی پێشکەش کرد.\nئەو ڕێوڕەسمە لە سێ تەوەردا بەڕێوە چوو کە بریتین:\nیەکەم تەوەرە: لە لایەن "کوردیار کەریمیـ"ـیەوە، بابەتێک لە بارەی کورتەمێژووی ٨ی مارس و کێشەی ژن لە جیهان و کوردستان پێشکەش کرا، کە نێوەڕۆکی ئەم بەشە ئەم بابەتانە بوون: (کورتەمێژووی بەفەرمیناسین ٨ی مارس، کێشەی ژنان لە جیهان و کوردستان، سێ کێشەی توندوتیژی، سەربەخۆییی ئابووری و بۆچوونە دۆگماکانی کۆمەڵگا جۆراوجۆرەکانی جیهان، باس لەسەر کێشەی ژنانی کوردستان و بەشداریی لاوازی ژنان لە بڕیار و بابەتە سیاسییەکاندا و خۆکوژی، خەتەنە، حیجابی زۆرەملێ و ...) بوو.\nدووهەم تەوەر: بابەتێک لە بارەی فێمێنیزم و پێوەندی ئەو بزاڤە لەگەڵ نەتەوەگەرایی بوو، کە لە لایەن "سیروان شەریفیانـ"ـەوە پێشکەش کرا، کە (کورتەباسێک لەسەر بزاڤی فێمێنیزم و بەشە جیاوازەکانی و نەتەوەگەرایی و پێوەندی لەگەڵ فێمێنیزم بوو و ناوبراو بە هێنانەوەی هەندێ بەڵگەی مێژوویی، پێوەندی ئەو دوو بزاڤەی بە پێویست و هاوتەریب زانی).\nسێهەم تەوەر: بابەتێک لە لایەن "سیمین مەحموودتەختـیـ"ـیەوە، لە بارەی خوێندنەوەیەکی ژنانە لەسەر گۆتاری ڕاسان پێشکەش بە بەشداربووان کرا، کە (باس و خوێندنەوەیەک لە بارەی گوتاری ڕاسان، ڕۆڵی ژن لە ڕاسان و کردار و هەوڵەکانی حیزب لە پراکتیزەکردنی گوتاری ڕاسانی) لە خۆ گرت.\nلە دوابڕگەی ئەم ڕێوڕەسمە، بەشداربووان بە کورتی ڕوانگەی خۆیان لەسەر ئەو باس و بابەتانە پێشکەش کرد.


باسنیوز گرووپی خیانەتی ١٦ی ئۆکتۆبەر هیوایان بە پەرلەمانتار سەرکەوت شەمسەدین هەیە هەواڵی کوردستان\nگرووپی خیانەتی ١٦ی ئۆکتۆبەر هیوایان بە پەرلەمانتار سەرکەوت شەمسەدین هەیە\nهەواڵی کوردستان - سەرجەم هەوڵەکانیان بۆ پەردەپۆشکردنی خیانەتەکە شکستی هێناوە\nسەرانی گرووپی خیانەتی ١٦ی ئۆکتۆبەری نێو یەکێتیی نیشتمانیی کوردستان، سەرجەم هەوڵەکانیان بۆ پەردەپۆشکردنی خیانەتەکەیان شکستی هێنا و ئێستا سەرکەوت شەمسەدین، پەرلەمانتاری دەست لەکار کێشاوەی نەوەی نوێ بۆ ئەم کارە بەکار دەهێنن.\nلە دوای خیانەتی ١٦ی ئۆکتۆبەرەوە تاوەکوو ئێستا، سەرانی گرووپی خیانەتی ١٦ی ئۆکتۆبەر لە نێو یەکێتی بە جۆرەها شێوە هەوڵی پەردەپۆشکردنی کارەکەیان دەدەن و دەیانەوێت سەرجەم ڕووداوەکان بە ئەنجامدانی ڕیفراندۆمە مەزنەکەی ٢٥ی ٩ی ٢٠١٧ی سەربەخۆیی کوردستان ببەستنەوە.\nلە نوێترین هەوڵیاندا بۆ پەردەپۆشکردنی ئەو خیانەتە، سەرکەوت شەمسەدین، ئەندامی پەرلەمانی عێراق ڕاگەیاندراوێکی بڵاو کردووەتەوە کە بە کەسێکی ناپێگەیشتوو لە دونیای سیاسەت ناسراوە، ڕاگەیاندراوەکەش لە میدیای سەر بە گرووپی خیانەتی ١٦ی ئۆکتۆبەردا بایەخێکی زۆری پێ دراوە.\nلەو ڕاگەیاندراوەدا سەرکەوت شەمسەدین بۆ پەردەپۆشکردنی خیانەتەکە، باسی لەوە کردووە کە ئەوەی لە ٢٠١٧ەوە تاوەکوو ١٠ ساڵی دیکەش ڕوو دەدات، ئەوا ئەو کەسانەی کە ڕیفراندۆمیان ئەنجام دا، لێی بەرپرسیارن.\nچاودێران پێیان وایە کە بەکارهێنانی سەرکەوت شەمسەدین لە چوارچێوەی هەوڵەکانی پەردەپۆشکردنی خیانەتی ١٦ی ئۆکتۆبەر، ئەوپەڕی بێهیوابوونی سەرانی خیانەتەکەیە لە هەوڵەکانی پەردەپۆشکردنەکەدا.


قایمقایمی قزڵته‌په كرا له جێگای سه‌رۆك شاره‌وانی قزڵته‌په داندرا\nسه‌رۆكی شاره‌وانی شارۆچكه‌ی قزڵته‌په'ی پارێزگای ماردین، نیلوفه‌ر ئه‌لیك یڵماز كه ئه‌ندامی هه‌ده‌په‌یه له‌كاردوورخرایه‌وه و قایمقایمی قزڵته‌په، حسێن چام له جێگای داندرا.\nHalil İbrahim Sincar | 04.11.2019\nماردین – AA\nسه‌رۆكی شاره‌وانی شارۆچكه‌ی قزڵته‌په'ی پارێزگای ماردین، نیلوفه‌ر ئه‌لیك یڵماز كه ئه‌ندامی هه‌ده‌په‌یه له میانی لێكۆڵینه‌وه له‌گه‌ڵی له سه‌ر دۆسیه‌ی تیرۆر له‌كاردوورخرایه‌وه و قایمقایمی قزڵته‌په، حسێن چام وه‌ك "بریكاری سه‌رۆكی شاره‌وانی" له جێگای داندرا.\nپارێزگای ماردین رایگه‌یاند، پرۆسه‌ی دادگاییكردنی یڵماز له هۆبه‌ی دووی دادگای سزا قورسه‌كانی ماردین له میانی دۆسیه‌ی ژماره ٢٠١٤/١١١ به‌تۆمه‌تی "ئه‌ندامبوون له رێكخراوی تیرۆریستی چه‌كدار" به‌رده‌وامه، هه‌روه‌ها لێكۆڵینه‌وه‌ش له میانی دۆسیه‌كانی ژماره‌ی ٢٠١٩/١٦٤٢ و ٢٠١٩/٨٢٨٩ به تۆمه‌تی "ئه‌ندامبوون له رێكخراوی تیرۆریستی چه‌كدار" له‌لایه‌ن سه‌رۆكایه‌تی داواكاری كۆماریی ماردین له‌گه‌ڵی به‌رده‌وامه.\nله راگه‌یه‌ندراوه‌كه‌دا تیشك خراوه‌ته سه‌ر ئه‌وه‌ی به ره‌چاوكردنی به‌رده‌وامیی پرۆسه‌ی دادوه‌ری له‌گه‌ڵ یڵماز، به پشتبه‌ستن به ماده‌ی ١٢٧ی ده‌ستووری توركیا و ماده‌ی ٤٧ی یاسای ژماره ٥٣٩٣ی شاره‌وانییه‌كان دوای ره‌زامه‌ندی وه‌زاره‌تی ناوخۆ بڕیاردرا، ناوبراو له كاره‌كه‌ی دووربخرێته‌وه.\nپارێزگای ماردین سه‌رنجی خستۆته سه‌ر ئه‌وه‌ی كه قایمقایمی قزڵته‌په، حسێن چام وه‌ك "بریكاری سه‌رۆكی شاره‌وانی" له جێگای نیلوفه‌ر ئه‌لیك یڵماز داندراوه.


عادل عەبدولمەهدی بریاری کشاندنەوەی حەشدی شەعبی لەدەشتی نەینەوا دەرکرد – Standard Kurd\nلەلایەن ستاندار Posted on ته‌مموز 28, 2019 670 جار بینراوە 0 سەرنج\nعادل عەبدولمەهدی سەرۆک وەزیرانی عێراق کەهاوکات فەرماندەی گشتی هێزەچەکدارەکانی عێراقیشە، بریاری کشاندنەوەی حەشدی شەعبی لە ناوچەی شەبەکییەکانی دەشتی نەینەوادەرکرد و پەرلەمانتارێکی عێراقیش رەخنە لەم بریارەی سەرۆک وەزیران دەگرێت.\nحه‌نین قه‌دۆ ئه‌ندامى په‌رله‌مانى عیراق له‌سه‌ر پێكهاته‌ى شه‌به‌كى ده‌ڵێت “ئه‌گه‌ر بڕیارى كشانه‌وه‌ى حه‌شدى شه‌عبى له‌ده‌شتى نه‌ینه‌وا جێبه‌جێ بكرێت، ئه‌وا كۆچى به‌كۆمه‌ڵى شه‌به‌كییه‌كان رووده‌دات، قەدۆ رەخنە لەهێزەکانی پێشمەرگەش دەگرێت کە پێشتر ئەرکی پاراستنی ناوچەکانیان پێسپێردرابوو، دەشڵێت هێزی پێشمەرگە نەیتوانیوە شەبەکییەکان لەداعش بپارێزێت.\nگوتەکانی ئەم پەرلەمانتارە لەکاتێکدایە ” عادل عەبدولمەهدی” سەرۆک وەزیرانی عێراق دووهەفتە پێش ئێستا بریاری هەڵوەشاندنەوەی سەرجەم هێزەکانی سەربەحەشدی شەعبی دەرکرد، یەکەم هێزیش کە پابەندی بریارەکە بوو هێزەکانی سەرایەسەلام بوو کەلەلایەن ” موقتەداسەدرەوە” سەرپەرشتی دەکرێن..\nبڵاوکراوەی پێشووئینسانی موزەییەف\nبڵاوکراوەی نوێترڕاپۆرتێک : دیبلۆماتە تورکەکان لە سەرانسەری جیهان کاری سیخوڕیەتی دەکەن بۆ ئەردۆگان


راگەیاندنی سکرتاریەتی کۆمەڵە بە بۆنەی مەرگی خوشکی گیانبەختکردوویەکی کۆمەڵە - کۆمەڵەی زەحمەتکێشانی کوردستان\nدەسپێک ڕاگەیاندن راگەیاندنی سکرتاریەتی کۆمەڵە بە بۆنەی مەرگی خوشکی گیانبەختکردوویەکی کۆمەڵە\nبەداخەوە سەعات ٦ی سەرلە ئێوارەی ئەمرۆ پێنج شەممە ٢٥ی مانگی گوڵان،زارا خانمی ئاجیکەند،خوشکی هاورێی گیانبەختکردوو موحەممەد عومەرعەلی ناسراو بە “حەمەی ئاجیکەند” بۆ هەمیشە چاوەکانی لێکنا و ئازیزانی بە جێهێشت.\nزارا خانم کە لە ساڵرۆژی کارەساتی دڵتەزێنی بۆتێ دا گیانی لەدەستدا کە هاورێ حەمەی ئاجیکەندی برای وێرای ٢٢ کەسیتر لە هاورییانی کۆمەڵە تێیدا گیانیانبەختکرد،کچی بنەماڵەیەک بوو کە لە بزووتنەوەی شۆرشگێرانەی کوردستاندا بەشداری و حزووری بەرچاو و کاریگەریان بووە.سەرەرای ئەوەیکە باوکی خوشکە زارا بە هۆی تەقینەوەی مین بۆ هەمیشە تووشی کەمئەندامی ببوو،سێ براکەی دیکەی،هاورێیان حەمەی ئاجیکەند،عەلی ئاجیکەند و عەزیزی ئاجیکەند،هەموو ژیان و تەمەنی خۆیان بۆ شۆرشی رزگاریخوازانەی کوردستان لە ریزەکانی کۆمەڵەدا تەرخانکردووە و،دایە خەجیجی دایکیشیان هەتا دوا ساتەکانی ژیانی،وێرای هەموو دژوارییەکانی ژیانی پیشمەرگانە،لە گەل کۆمەڵە مایەوە و بەشێک لە قورسایی ئەرکی خەبات و تێکۆشانی لەئەستۆ گرتبوو.\nئێمە وێرای دەربرینی خەم و پەژارەی خۆمان بە بۆنەی مەرگی زارا خانمی ئاجیکەند،پر بەدڵ سەرەخۆشی لە بنەماڵە و کەس وکاری و بە تایبەت سەرەخۆشی لە هاورێیان حەمەی ئاجیکەند،عەلی ئاجیکەند و عەزیزی ئاجیکەند دەکەین و خۆمان بە شەریکی خەم وپەژارەیان دەزانین.\nبابەتی پێشووڕوونکردنەوەیەکی پێویست / عومەر ئیلخانی زادە\nبابەتی دواترکۆبوونەوەی ناوەندی هاوکاریی حیزبەکانی کوردستانی ئێران


قورئانی پیرۆز پێشكەشی منداڵەكان كرا\nگرام زێڕ 257.565\nقورئانی پیرۆز پێشكەشی منداڵەكان كرا\nبه رواری داگرتن : 2019-06-25 16:48\nبینگۆڵ - دەزگای پەروەردەی و گەنجەكانی سەلاح الدینی ئەیوبی بە هاوكاری كاروباری ئاینی لە پارێزگای بینگۆڵ بۆ ئەو منداڵانەی قورئانی پیرۆز دەخوێنن لە خولەكان قورئانیان پێشكەش كردن.\nلە پارێزگای بینگۆڵ دەزگای پەروەردەی و گەنجەكانی سەلاح الدینی ئەیوبی بە هاوكاری كاروباری ئاینی خولی فێربونی قورئانی پیرۆزی بۆ منداڵەكان كردەوە هەوروەها قورئانی پیرۆزیان بەسەر بەژدار بوان دابەش كرد.\nموحەمەد فاتیح كارتال سەرۆكی دەزگا ڕایگەیاند،" لە بەردەوامی خولەكانی پەروەردەی ئیسلامی خولی فێربونی قورئانی پیرۆزمان كردەوە، هەروەها خولی ئادابەكانی ئیسلامی و فێربونی سونەتەكان دەكرێنەوە.\nهەمو ساڵێك لە وەرزی هاوین خولی قورئانی پیرۆز لە تەواوی توركیا لە 90 هەزار مزگەوت دەست پێدەكات بە ملیۆنان منداڵ بەژداری تیا دەكەن.\nشایەنی باسە منداڵەكان جگە لەوەی فێری جوان خوێندنەوەی قورئان دەكرێن لە هەمان كات فێری ئادابەكانی ئیسلام دەكرێن فێری نوێژ كردن دەكرێن، بە ماوەیەكی كەم فێری چەندین شتی باش دەكرێن.\nبەڕێوەردنی خولەكانی قورئان لە هەمو توركیا لە ژێر چاودێری كاروباری ئاینی توركیا بەڕێوە دەچن، هەروەها خولی هاوینە بۆ فێربونی قورئانی پیرۆز 8 حەفتە بەردەوامی دەبێت ئەوەی بیەوێت بەردەوام بێت لە خوێندن دەتوانێت بەردەوام بێت لە مزگەوتەكان.(İLKHA)\nبليته كان خول فێربون قورئان پیرۆز


نیوەی نەخۆشە ئەفغانییەكان بەبێ ڕەچەتەی پزیشك دەرمان بەكاردەهێنن\nوەزارەتی تەندروستیی ئەفغانستان ڕایگەیاند: نزیكەی لەسەدا پەنجای نەخۆشە ئەفغانییەكان بەبێ سەردانی پزیشك دەرمان بەكاردەهێنن، زۆرینەی دەرمانەكانیش دژە بەكتریان.\nوەزارەتی تەندروستیی ئەفغانستان بەپێی بڕیارێكی نوێ سزای هەر دەرمانخانەیەك دەدات كە بەبێ ڕەچەتەی پزیشك دەرمان بفرۆشێت، وەزارەتەكە دەڵێت"ئەو دەرمانخانانە ڕووبەڕووی یاسا دەكرێنەوە و غەرامە دەكرێن."\nبەپێی ئەو زانیارییانەی وەزارەتی تەندروستیی ئەفغانستان بڵاوی كردووەتەوە، تا ئێستا زیاتر لە 8400 جۆر دەرمان لەلایەن وەزارەتەكەوە تۆمار كراون، كە تەنها نزیكەی 80 جۆریان دەتوانرێت بەبێ ڕەچەتەی پزیشك بفرۆشرێن، بەڵام لەو وڵاتەدا جۆرە جیاوازەكانی دەرمان بەبێ ڕەچەتەی پزیشك دەفرۆشرێن.\nوەحیدوڵڵا مایار، وتەبێژی وەزارەتی تەندروستیی ئەفغانستان، دەڵێت"لە ڕێگەی بەرزكردنەوەی ئاستی هۆشیاریی هاووڵاتیانەوە، تا ئەندازەیەكی باش توانیومانە ڕێگری لە فرۆشتنی دەرمان بە بێ ڕەچەتەی پزیشك بكەین."\nبەپێی بەدواداچوونێكی كەناڵی بی بی سی، زۆرینەی دەرمانخانەكانی كابووڵی پایتەختی ئەفغانستان بەبێ ڕەچەتەی پزیشك دەرمان دەفرۆشن، بەڵام هەندێكیشیان خۆیان لەو كارە بەدوور دەگرن.\nیەكێك لەو نەخۆشانەی كە بەبێ ڕەچەتەی پزیشك هەوڵی كڕینی دەرمانی داوە، دەڵێت"هۆكاری ئەو كارەم بۆ هەژاری دەگەڕێتەوە، چونكە زۆرێك لە خەڵكی توانای دارایی ئەوەیان نییە سەردانی پزیشكی تایبەتمەند بكەن و پشكنینیان بۆ بكرێت."\nبەرپرسانی ئەفغانستان دەڵێن، فرۆشتنی دەرمان بەبێ ڕەچەتەی پزیشك، ڕێگەی بۆ قاچاخچییەكانی دەرمان خۆش كردووە.


کوردیپێدیا - راگەیاندنی کۆمەڵە بە بۆنەی رۆژی ئاڵای کوردستان\n📝 راگەیاندنی کۆمەڵە بە بۆنەی رۆژی ئاڵای کوردستان | پۆل: بەڵگەنامەکان | زمانی بابەت: 🏳 کوردیی ناوەڕاست\nراگەیاندنی کۆمەڵە بە بۆنەی رۆژی ئاڵای کوردستان\nنەماڵەی سەر بەرزی شەهیدان\nبنەماڵەی زیندانیانی سیاسی\nبنەماڵەی پێشمەرگە دیرینەکان\nکۆمەڵانی خەڵکی ئازادیخوازی کوردستان\nئەمرو رۆژی ئاڵای کوردستانە، ئەم رۆژە بۆ گەڵی کورد لە رۆژهەڵاتی ناوەراستدا بویە پیروزە کە ئەم ئاڵایە لە لایەکەوە شاهێدێکی بی زمانی جینایەت وکاولکاری بێ بەزەییانەی دۆژمنانی ئازادی و گەلی کوردە کە بە سەر خەڵک و وڵاتەکەماندا هیناویانە و لە لایەکی دیکەوە سەمبولی قوربانی و بەرخودان وفیداکاری میللەتێکە کە بە درێژایی مێژوو بۆ رزگاری وئازادی تێکوشاوە.\nبە تایبەت رۆژی ئاڵای کوردستان بو رۆژهەڵاتی کوردستان پیروزترە چونکا هەفتا ساڵ پێش ئێستا بو یەکەم جار ئەم ئاڵایە لە کۆماری کوردستان لە مەهاباد بەرز کرایەوە. لە لایەن کومیتەی ناوەندیی و هەموو کادر وپێشمەرگەکانی کۆمەڵە رۆژی ئاڵای کوردستانتان لێ پیرۆز دەکەین و بەو هیوایەی کە رۆژێک کە زۆر دور نەبی ئاڵای کوردستانیش لە ناو ئاڵای نەتەوە سەربەخۆکانی دونیادا لە رێکخراوەی نەتەوە یەکگرتووەکان بەرز بکەینەوە.\nسەربەرزی بو ئاڵای کوردستان و سەر شوری بو دوژمنانی گەلی کورد\nسکرتاریتی کومەڵەی شورشگیری زەحمەت کێشانی کوردستانی ئێران\nرێکەوتی 17ی دیسامبر واتە 26ی سەرماوەز\n➕ ئەم بابەتە لەلایەن: (هاوڕێ باخەوان)ەوە لە: Dec 19 2015 6:43PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Dec 19 2015 6:44PM باشترکراوە


عێراق S- 400ی رووسی دەكڕێت\n:: PM:03:04:15/05/2019 \nعێراق هاتە ریزی كڕیارانی S- 400ی رووسی، ئەمەش لە كاتێكدایە پێشتر ئەمەریكا هۆشداری دابووە عێراق و چەندان وڵاتی تر لە كڕینی ئەو سیستمە. حەیدەر مەنسوور دەڵێ، بڕیاری كڕینی سیستمی دژە مووشەكی S- 400 دراوە.\nئەمڕۆ چوارشەم 15ی ئایار، حەیدەر مەنسوور باڵوێزی عێراق لە رووسیا رای گەیاند، بەغدا بڕیاری كڕینی سیستمی دژە مووشەكی S- 400ی رووسی داوە.\nمەنسوور هیچ زانیارییەكی تری لە بارەی كڕینەكە ئاشكرا نەكرد، تەنانەت ئاماژەی بە كاتی ئەنجامدانی پرۆسەی كڕینەكەش نەكرد، تەنیا هێندە نەبێت كە عێراق بڕیاری كڕینی داوە.\nئەو قسەیەی باڵوێزی عێراق لە رووسیا لە كاتێكدایە پێشتر ئەمەریكا هۆشداری داوەتە دەسەڵاتدارانی عێراق و چەندان وڵاتی تریش كە گرێبەستی كڕینی چەك لەگەڵ رووسیا واژوو نەكەن، هەڕەشەی ئەوەشی لێكردن كە بە یاسای " CAATSA " سزایان دەدات.\nهەوڵی عێراق بۆ كڕینی سیستمی دژە مووشەكی S- 400، هاوكاتی گرێبەستێكی پێشتری نێوان رووسیا و توركیایە كە دوو ساڵ پێش ئێستە واژوو كراوە و چاوەڕوان دەكرێت مانگی تەمووزی داهاتوو سیستمەكە بگاتە توركیا، بەڵام بەگوێرەی دوا زانیاری توركیا نزیكە لە كڕینەكەی پەشیمان ببێتەوە.\nسیستمی دژە مووشەكی S- 400 بە یەكێك لە پێشكەوتووترین سیستمی بەرگری ئاسمانی دادەنرێت بەهۆی ئەوەی زۆر وردە لە دەستنیشانكردنی ئامانجەكان، ئەمەش وایكردووە ئەمەریكا نیگەران بێت لەو سیستمە و بڵاوبوونەوەی بە وڵاتان.\nجێی باسە چین یەكەم وڵات بوو ساڵی 2014 سیستمی S- 400 لە رووسیا كڕی.


ئاژانس ڕێککەوتنێکی سەدر و عەبادی بڵاو دەکاتەوە | ئاژانس\nHome سەرەکی ئاژانس ڕێککەوتنێکی سەدر و عەبادی بڵاو دەکاتەوە\nموقتەدا سەدر سەرۆکی ڕەوتی سەدر لەگەڵ حەیدەر عەبادی سەرۆکی لیستی (نەسڕ)دا ڕێک کەوتووە سەبارەت بە پێکهێنانی کوتلەی زۆرینە و ڕادەستکردنی پۆستی سەرۆکوەزیران بە عەبادی لە بەرانبەر پێنج وەزارەتدا، بەڵام تا ئێستا پێگەی کورد لەو ڕێککەوتنەدا دیار نییە و لیستی دەوڵەتی قانوونیش بە سەرۆکایەتیی مالیکی بۆ پێکهێنانی حکومەت قسەیان لەگەڵ پارتیدا کردووە.\nمونازل موسەوی سەرکردە لە ڕەوتی سەدر بە ״ئاژانس״ی ڕاگەیاند: ״موقتەدا سەدر و حه‌یدەر عەبادی لەسەر هێڵە گشتییەکانی پێکهێنانی کوتلەی زۆرینە لە پەرلەمان ڕێک کەوتوون کە ڕەوتی حیکمە و وەتەنییەش لە خۆ دەگرێت، بەڵام تا ئێستا شێوازی بەشداریی لایەنە کوردییەکان ڕوون نییە کە بۆ ئەو مەبەستە گفتوگۆیان لەگەڵ دەکرێت.״\nوتیشی: ״سەدر بە مەرج دەستبەرداری پۆستی سەرۆکوەزیران دەبێت بۆ عەبادی، کە پێنج وەزارەتی لە حکومەتی نوێدا پێ بدرێت.״\nئەوەش لە کاتێکدایە کە حاکم زاملی سەرکردە لە ڕەوتی سەدر لە چاوپێکەوتنێکی ״ئاژانس״دا کە لە لاپەڕە ٦ـدا بڵاو کراوەتەوە ئاشکرای دەکات، کە چوار پاڵێوراویان بۆ پۆستی سەرۆکوەزیران هەیە.\nلە بەرانبەردا مالیکییش هەوڵی بەدەستهێنانی پۆستی سەرۆکوه‌زیرانی دەست پێ کردووە.\nمحەمەد سەهیوود سەرکردە لە لیستی دەوڵەتی قانوون بە ״ئاژانس״ی وت: ״ئێمە مالیکیمان پێشنیار کردووە بۆ وەرگرتنی پۆستی سەرۆکوەزیران و گفتوگۆی چڕیشمان لەگەڵ هەریەک لە پارتی و لیستی قەراری سوننەدا دەست پێ کردووە بە هاوبەشی لەگەڵ لیستی فەتحدا״.


گه‌شه‌ی ئابووری وڵاتان بۆ ساڵی 2020 بڵاوكرایه‌وه\n:: AM:08:43:06/11/2019 \nسندووقی نه‌ختینه‌ی نێوده‌وڵه‌تی پێشبینی گه‌شه‌ی ئابووری وڵاتانی بۆ 2020 خسته ڕوو و دووپات له‌وه ده‌كاته‌وه كه وڵاتانی ئه‌مه‌ریكای باشوور و لاتین له هه‌موو شوێنێكی دنیا گه‌شه‌ی ئابوورییان ڕوو له زیادبوون ده‌كات و به ڕێژه‌ی 86% به به‌راورد له‌گه‌ڵ ساڵی 2019 گه‌شه‌ی ئابووری له‌و وڵاتانه دێته دی.\nله ڕاگه‌یه‌نراوێكی سندووقی نه‌ختینه‌ی نێوده‌وڵه‌تی هاتووه، گه‌شه‌ی ئابووری وڵاتانی به‌ڕازیل و ڤه‌نزوێلا له ساڵی داهاتوو پێوه‌ست ده‌بێ به‌و قه‌رزانه‌ی كه پێویسته به كۆمپانیای ئیكسن مۆبیلی ئه‌مه‌ریكی بده‌نه‌وه، ئه‌گه‌ر بتوانن ئه‌م هه‌نگاوه بنێن، ئه‌وا گه‌شه‌ی ئابوورییان زۆر به‌خێرایی به‌ره‌و پێشه‌وه ده‌چێت.\nوڵاتانی ئه‌مه‌ریكای باشوور و لاتین پێش جیهان ده‌كه‌ونه‌وه\nئاماژه‌ی داوه، به گوێره‌ی لێكدانه‌وه‌كان وڵاتانی ئه‌مه‌ریكای باشوور و لاتین ده‌توانن چوارده هێنده زیاتر له ساڵی 2019 گه‌شه به ئابووری وڵاته‌كانیان بده‌ن و ده‌رفه‌تێكی زۆر گه‌وره و له‌باریان بۆ ده‌ڕه‌خسێت، به‌هۆی جه‌نگی ئابووری نێوان ئه‌مه‌ریكا و چین.\nڕێكخراوه‌كه باس گه‌شه‌ی ئابووری گیانا ده‌كات و ده‌ڵێ، داهاتی ناوخۆی ئه‌و ناوچه‌یه چوار ملیار دۆلاره، به‌ڵام ساڵی داهاتوو و تا 2024 داهاتی گشتی ده‌گاته 15 ملیار دۆلاری ئه‌مه‌ریكی، ئه‌گه‌ر هاتوو په‌ره به كه‌رتی نه‌وت بده‌ن و بتوانن له پێنج ساڵی داهاتوو به به‌رنامه‌یه‌كی تۆكمه‌وه كار له‌سه‌ر ئه‌و بواره بكه‌ن.


بەهەشت | مەترسی ڕۆژوو نەگرتن\nمیوانی ئەمڕۆ: ١١٤٢\nمیوانی هەفتە: ١١٤٢\nكۆی گشتی سەردان لە بەرواری ٢٠١٠/١٥/٥: ١٥٣٩٤٢٧٦\nبەرواری بڵاوکردنەوە: ٢٠١٠/٠٨/٢٣\nبراو خوشكی بەڕێزم ئەی ئەوانەی كە بە ڕۆژوو نابن تەنها وەڵامێكم ئەوێ ڕاشكاوانە پێم بڵێ چونكە وەك برایەكی دڵسۆزت لەپاشە ڕۆژت ئەترسم حەزناكەم بچیتە دۆزەخەوە، ئەزانی ئاكامی ڕۆژوو نەگرتنت چیە ؟ ئەزانی چ تاوانێك ئەنجام ئەدەی ؟ تاوانی پشت گوێ خستنی یەكێك لە پایە گرنگەكانی ئیسلام كە ئەگەر باوەڕت پێی نەبێ كافر ئەبی ـ واتە بۆ هەتاهەتایە مانەوە لەئاگری دۆزەخ ـ وە ئەگەر باوەڕت پێیەتی بۆچی پشت گوێی ئەخەی ؟ بۆچی لەژیانی خوێندن ناتوانی یەكێك لەبابەتەكانی خوێندن پشت گوێ بخەیت و تەركی بكەی ؟ چونكە ئەزانی بەهۆیەوە یەك ساڵی خوێندنت لەدەست ئەچێ و ڕاسب ئەبیت، ئەی ناترسیت بە ڕۆژوو نەگرتن قیامەتت لە دەست بچێت ؟ تاقیكردنەوەی قوتابخانە قەرەبوو ئەكرێتەوە بەڵام كە مردی هیچ شتێك قەرەبووی یەك ڕۆژ ڕۆژوو گرتنت بۆ ناكاتەوە، چونكە دەرفەتی ئەوەت نامێنێ هەروەك پەروەردگار لەبارەی حاڵی پاش مردنی ئەو جۆرە كەسانە ئەفەرموێ: [ حَتَّى إِذَا جَاء أَحَدَهُمُ الْمَوْتُ قَالَ رَبِّ ارْجِعُونِ لَعَلِّي أَعْمَلُ صَالِحاً فِيمَا تَرَكْتُ كَلَّا إِنَّهَا كَلِمَةٌ هُوَ قَائِلُهَا وَمِن وَرَائِهِم بَرْزَخٌ إِلَى يَوْمِ يُبْعَثُونَ ] (المؤمنون: 99 ـ 100).\nواتە: كاتێ كە مردن یەخەی پێگرتن و لە دونیا دابڕان ئەو كاتە ئەڵێ: ئەی پەروەردگارم بمگێڕەوە (بۆ دونیا) بەڵكو كردەوەی چاك بكەم (لە بری ئەوەی نەمكردوە) لەو تەمەنەی لەدەستم چوو، نەخێر بێگومان ئەمە تەنها قسەیەكە ئەو ئەیڵێ و لەپاش مرنیشیان لەژیانی بەرزەخی دا ئەژین تا ڕۆژێك زیندو ئەكرێنەوە.\nبۆچی بۆ بەڕێوەبەری كارەكەت بەڵێ گەورەم ئەكەیت ؟ تەنانەت ئەگەر بەدڵیشەوە نەیكەیت، كەچی ڕۆژوو ناگریت و دەشزانیت سزای پەروەردگار سەختە بۆ ئەوانەی سەرپێچی ئەكەن وەك ئەفەرموێ: [ وَاتَّبِعُوا أَحْسَنَ مَا أُنزِلَ إِلَيْكُم مِّن رَّبِّكُم مِّن قَبْلِ أَن يَأْتِيَكُمُ العَذَابُ بَغْتَةً وَأَنتُمْ لَا تَشْعُرُونَ أَن تَقُولَ نَفْسٌ يَا حَسْرَتَى علَى مَا فَرَّطتُ فِي جَنبِ اللَّهِ وَإِن كُنتُ لَمِنَ السَّاخِرِينَ ] (الزمر: 55 ـ 56).\nواتە: شوێن باشترین بەرنامە (قورئان) بكەون كە پەروەردگارتان بۆی ناردون، پێش ئەوەی لە پڕێكا سزاكەتان بۆ بێت بەبێ ئەوەی بەخۆتان بزانن، لەو كاتەدا كەسانێك بڵێن: ئەی داخ لەسەر كەمتەرخەمیم لە جێبەجێ كردنی فەرمانەكانی خوا و گوێڕایەڵی كردنی، بێشك لەو كارەمدا وەكو گاڵتە كارانیش بووم بە ئاین و كتێبی خوا.\nئایە قورئان فەرمانمان پێ ناكات كە ڕۆژوو بگرین ؟ ئەوانەی ڕۆژوو ناگرن بزانن ڕۆژوو لەسەر كێ فەرز نیە شەرم لەخۆیان ئەكەن و دائەنیشن و ئەگرین بۆ ئەو ساڵانەی بەڕۆژوو نەبوون، بەڵام ئەگەر یەك تۆز تێڕامان و بیركردنەوەی هەبێ چونكە ئەوانەی كە ڕۆژویان لەسەر نیە بەچەن خاڵێك ئەیخەمە ڕوو بزانە تۆ لەكام كۆمەڵەی:\n* یەكەم / كەسێكی كافر و بێ باوەڕ كە لەدۆزخ دا بۆ تاهەتایە ئەمێنێتەوە، ئایە تۆ كافریت ؟ ئەی بۆچی ڕۆژوو ناگریت ؟\n* دوەم / مناڵێكی نەفام تەمەنی نەگەیشتبێتە قۆناغی باڵغ بوون، ئەگەر یەكێك پێت بڵێت بۆ ئەوەندە مناڵیت لەوەڵامدا چی پێ ئەڵێیت ؟ دڵنیابە بۆت بكرێت دەم كوتی ئەو كەسە ئەكەیت، ئەگەر كەسێك باڵغ بێ و ژیر بێ چۆن خۆی ئەخاتە تەمەنی مناڵێك كە هێشتا مێشكیشی كامڵ نەبوە، ئایە تۆ مێشكت كامڵ بوە یان هێشتا هەر مناڵیت ؟ تەنانەت گەر وایش بێت بیانویەكی لاوازە و وەرنەگیراوە ڕەنگە بتوانی خۆت و خەڵكی هەڵخەڵەتێنی بەڵام ناتوانی فێڵ لە خوای پەروەردگار بكەیت چونكە وەك ئەفەرموێ: [وَمَكَرُواْ وَمَكَرَ اللّهُ وَاللّهُ خَيْرُ الْمَاكِرِينَ ] (آل عمران: 54).\nواتە: لەولایشەوە دوژمنانی دینی خوا فێڵیان كرد بەڵام خوای پەروەردگاریش فێڵی لەگەڵا كردن و فڕو فێڵەكەیانی پوچەڵ كردەوە.\nبۆیە ئاگای لێتە كە ڕاست ناكەیت، ئایە تۆ مناڵێكی باڵغ نەبوی كە ڕۆژوو ناگریت ؟ یان خۆت ئەخەڵەتێنی ؟ نازانم براو خوشكی ژیر ئێوە چی ئەڵێن ؟\n* سێیەم / كەسێك نەخۆشیەكی درێژخایەنی هەبێ و ئومێدی چاك بوونەوەی نەبێت، ئەگەر كەسێكی لەش ساغیت بۆ شوكری خواناكەیت و ڕۆژوو ناگریت ؟ یان ئەتەوێ نەخۆشیەكی كوشندە بگریت ؟ لەش ساغەكان ئێوە ئەڵێن چی ؟ خۆزگە بە نەخۆشەكان ئەبەن ؟\n* چوارەم / كەسێكی شێت كە عەقڵی لەدەست دابێت، ئایە ڕازیت ڕۆژانە یەكێك پێت بڵێت شێت ؟ كاردانەوەت چۆنە بۆ ئەوانەی پێت ئەڵێن شێت ؟ چەندین بەڵگە ئەهێنیتەوە و هەڵ ئەدەی بیسەلمێنی و توڕە ئەبیت لێ ی و ڕەنگە لێیشی بدەی تەنانەت ئەگەر باوك و دایكیشت وات پێ بڵێن، باشە ئەگەر شێت نیت بۆچی ڕۆژوو ناگریت ؟ ئەگەر خۆیشت بەشێت ئەزانیت ئەوا خوای پەروەردگار ئەزانێت ڕاست ئەكەیت یان درۆ وەك خۆی ئەفەرموێ: [ يَعْلَمُ خَائِنَةَ الْأَعْيُنِ وَمَا تُخْفِي الصُّدُورُ ] (غافر: 19).\nواتە: ئەو خوایە هەمیشە بە ئاگایە لە چاوە خیانەتكارەكان و بەوەش كە سینەكان حەشاری ئەدەن) واتە چی لە دڵماندایە خوا ئاگای لێیەتی. براو خوشكی موسڵمان ئەی ئێوە چی ئەڵێن ؟\n* پێنجەم / ئافرەتێكی سك پڕ یان شیردەر، ئەمەش بەو مەرجەی ڕۆژوەكەی زیانی بۆ خۆی یان مناڵەكەی هەبێ ئایە خۆت لەم كۆمەڵەیە ئەبینیتەوە یان چی ؟ ئەی بۆ ڕۆژوو ناگریت ؟ كوڕان و كچانی باوەڕدار ئێوە چی ئەڵێن ؟\n* شەشەم / ئافرەتێك لە سوڕی مانگانەدا بێت تا پاك ئەبێتەوە، برای موسڵمان ئەی تۆ چی ؟ بۆ ڕۆژوو ناگریت ؟\n* حەوتەم / ژن و پیاوی بەساڵاچوی پەككەوتە، ئایە تۆ تەمەنت گەیشتوەتە ئاستێك بیكەیتە بیانوو بۆ ڕۆژوو نەگرتن ؟ براو خوشكی لاو ئەی ئێوە وەڵامتان چییە ؟\nلەگەڵ ئەوەی باسمان كرد ئەو شەش بەشە هەر شتێكیان لەسەرە ئەنجامی بدەن، كەسێكی كافر تا ئەو كاتەی موسڵمان نەبێت ڕۆژوی لەسەر نیە ـ مناڵی نەفام كە باڵغ بوو ڕۆژوی لەسەرە، كەسی نەخۆشی درێژخایەن و پیرو بەساڵاچوان ئەبێ فدیە بدەن، شێت كە باش بووەوە ڕۆژووی لەسەرە، ئافرەت لە سوڕی مانگانە بوو ئەبێ قەزای بكاتەوە، ئافرەتی شیردەر فدیەی لەسەرە. باشە ئەی تۆ لەكام كۆمەڵەی لەوانەی سەرەوە نەڕۆژوو ئەگریت و نە فدیەش ئەدەیت ئەم ئاینە تازەیەت لەكوێوە هێناوە وەك پەروەردگار ئەفەرموێ [ أَمْ لَهُمْ شُرَكَاء شَرَعُوا لَهُم مِّنَ الدِّينِ مَا لَمْ يَأْذَن بِهِ اللَّهُ وَلَوْلَا كَلِمَةُ الْفَصْلِ لَقُضِيَ بَيْنَهُمْ وَإِنَّ الظَّالِمِينَ لَهُمْ عَذَابٌ أَلِيمٌ ] (الشورى:21).\nواتە: ئاخۆ ئەوانەی ڕێگای خواناسی ناگرن، ئایە كەسانێك هەن بەرنامە ڕێژیان بۆ بكەن كە لەئاییندا چەند یاساو بەرنامەیەكیان بۆ داهێنابن كە بە هیچ شێوەیەك خوا مۆڵەتی نەدابن، ئەگەر بەڵێنی خوا نەبوایە بە دواخستنی سزا بۆ ڕۆژی قیامەت ئەوا هەر زوو لە دونیادا بڕیار درابوو لە نێوان ئەوان و ئیماندارەكاندا، بێگومان بۆ ستەمكاران و هاوەڵ بڕیاردەران سزایەكی بە ئازار هەیە.\nلەگەڵ ئەمەشدا هیچ كام لەخاڵە كان پیاو و كوڕێكی موسڵمانی لەش ساغی ژیر ناگرێتەوە. بەهەمان شێوە جگە لەخاڵی (5 و 6) هیچ خاڵێكی تر دایكان و كچانی موسڵمانی لەش ساغی ژیر ناگرێتەوە لەم دو حاڵەتەش قەزا كردنەوە یان فدیە دانیان لەسەرە، كەچی هەندێكیان نە قەزا ئەكەنەوە و نە فدیە ئەدەن.\nبۆیە لێرەدا پێت ئەڵێم ئەگەر ئەتەوێ سزای ڕۆژوو نەگرتن بزانیت ئەوا بەجوانی و بەچاوی دڵت ئەم فەرمودەیە بخوێنەوە و لێكی بدەرەوە، لە (أبو أمامة الباهلي) ەوە دەگێڕنەوە فەرمویەتی: بیستم پێغەمبەری خوا صلى الله عليه وسلم دەیفەرموو: كاتێكیان خەوم لێ كەوتبوو، دوو پیاو هاتنە لام و كردیان بە قۆڵمدا، تا بردمیان بۆ لای شاخێكی سەخت، پاشان پێیان وتم: سەركەوە، وتم: من توانای ئەوەم نیە، وتیان: بۆت ئاسان دەكەین، منیش سەركەوتم تا هەندێك ڕۆیشتینە سەرەوە لەو كاتەدا گوێم لە دەنگێكی توند بوو، وتم: ئەو دەنگە چییە ؟ وتیان: هاوار و ناڵەی دۆزەخییەكانە، بەرەو سەرەوە برام، لە ڕێگادا چاوم كەوتە سەر كۆمەڵە كەسانێك بە پشتە پێیانەوە هەڵواسرابوون و لێوەكانیان شەقار شەقار كرابوو و خوێنی لێدەهات، دەفەرمووێ: پێم وتن: ئەو كەسانە كێن ؟ وتیان ئەوانەن كە بەربانگ دەكەن پێش ئەوەی كاتی ڕۆژوویان تەواو بێت. واتە پێش ڕۆژ ئاوابوون، ڕۆژووەكەیان دەشكێنن...) باشە ئەگەر ئەمە سزای كەسێك بێت تا ئێوارە بەڕۆژوو بێت و لەبەر ئەوەی بەر لە ڕۆژئاوا بوون ڕۆژوەكەی بشكێنێ واتە بەر لەوەی كاتی شەرعی بێت ـ پێش خۆر ئاوا بوون ڕۆژوەكەی بشكێنێ ئاخۆ سزای ئەوانە چۆن بێت كە هەر بەڕۆژوو نابن بگرە ئازاری خەڵكیش ئەدەن و لەپێش چاویان نان و ئاوی سارد ئەخۆن، دڵنیابە سزاكەیان لە سزای ئەمانە زۆر سەخت ترە.\nئێستا زانیت سزای بەڕۆژوو نەبوون چیە ؟ ئەكرێ پێم بڵێیت بۆچی ڕۆژوو ناگریت ؟ لەبەر تینوێتی، ئەی نازانی لەدۆزەخ چ ئاوێك بە دۆزەخیەكان ئەدەن ؟ هەروەك پەروەردگار ئەفەرموێ: [ وَقُلِ الْحَقُّ مِن رَّبِّكُمْ فَمَن شَاء فَلْيُؤْمِن وَمَن شَاء فَلْيَكْفُرْ إِنَّا أَعْتَدْنَا لِلظَّالِمِينَ نَاراً أَحَاطَ بِهِمْ سُرَادِقُهَا وَإِن يَسْتَغِيثُوا يُغَاثُوا بِمَاء كَالْمُهْلِ يَشْوِي الْوُجُوهَ بِئْسَ الشَّرَابُ وَسَاءتْ مُرْتَفَقاً ] (الكهف: 29).\nواتە: ئەی پێغەمبەر صلى الله عليه وسلم پێیان بڵێ: هەق و ڕاستی تەنها هەر ئەوەیە كە لای پەروەردگارتانەوە هاتووە بۆتان، كەواتە دوای ئەو بێ دینە غافڵانە مەكەون ئینجا پاش دەركەوتنی هەق و ڕاستی، هەمووشتان سەربەستن، كێ باوەڕ دێنێ و موسڵنان ئەبێت، با باوەڕ بێنێ، كێیش ئەیەوێ كافر و بێ باوەڕ بێت، با هەر كافر بێت، بێگومان ئێمە ئاگرێكی گەرممان بۆ ستەم كارانی كافران ئامادە كردوە كە گڕو بڵێسەی وەك پەردەی خێوەت هەموو لایەكی گرتوون، خۆ ئەگەر زۆریان بۆ هات و هاواریان لێ بەرز بووەوە و داوای ئاویان كرد ئاوێكیان فریا دەخرێ وەك قوڕقۆشمی تواوەیە، و دەم و چاویان لەبەر زۆر گەرمی هەڵدەكڕوزێ و دەیبرژێنێ، ئای چ خواردنەوەیەكی نالەبار و خراپە ئەو ئاوە، ئای چ ژینگە و جێیەكی نالەبار و خراپە ئەو دۆزەخە !!\nیان لەبەر برسێتی ڕۆژوو ناگریت ؟ ئەی نازانی لەدۆزەخ چ خوادنێك بە دۆزەخیەكان ئەدەن ؟ هــــــەروەك پەروەردگار ئەفەرموێ: [ لَّيْسَ لَهُمْ طَعَامٌ إِلَّا مِن ضَرِيعٍ لَا يُسْمِنُ وَلَا يُغْنِي مِن جُوعٍ ] (الغاشية 6 ـ 7).\nواتە: هیچ خواردنێكیشیان پێ نادرێ جگە لە ڕوەكێكی وشك و تاڵ، ئەویش نە ئەوەیە گۆشتی پێ بگرن و قەڵەویان بكات، نە ئەوەیشە كە برسێتیان لابباو پێی بژین بە پێچەوانەی خواردنی دونیا.\nیان لەبەر گەرما ڕۆژوو ناگریت ؟ ئەی نازانیت ئاگری دۆزەخ زۆر گەرم ترە، هەروەك پەروەردگار ئەفەرموێ: [ وَكَرِهُواْ أَن يُجَاهِدُواْ بِأَمْوَالِهِمْ وَأَنفُسِهِمْ فِي سَبِيلِ اللّهِ وَقَالُواْ لاَ تَنفِرُواْ فِي الْحَرِّ قُلْ نَارُ جَهَنَّمَ أَشَدُّ حَرّاً لَّوْ كَانُوا يَفْقَهُونَ ] (التوبة:81)\nواتە: دووڕوەكان پێیان خۆش نەبوو بە سەروەت و سامان و گیانی خۆیان لە ڕێگەی خوادا تێبكۆشن، بە یەكتریان ئەوت: لەم كاتی گەرمایەدا دەرمەكەون و مەڕۆن بۆ جەنگ، ئەی پێغەمبەر صلى الله عليه وسلم پێیان بڵی: ئاگری دۆزەخ گەرمترە لە گەرمای هاوین ئەگەر ژیر و تێگەیشتوو بونایە چاك تێدەگەیشتن.\nلەبەر تەمەڵی و كەمتەرخەمی ڕۆژو ناگریت ؟ ئەی نازانیت سەرپێچی كردنی پەروەردگار چی بەدواوەیە ؟ پەروەردگارمان ئەفەرموێت: [ وَمَن يُشَاقِقِ الرَّسُولَ مِن بَعْدِ مَا تَبَيَّنَ لَهُ الْهُدَى وَيَتَّبِعْ غَيْرَ سَبِيلِ الْمُؤْمِنِينَ نُوَلِّهِ مَا تَوَلَّى وَنُصْلِهِ جَهَنَّمَ وَسَاءتْ مَصِيراً ] (النساء: 115).\nواتە: هەركەسێك پاش ئەوەی ڕێگەی هەق و ڕاستی بۆ دەركەوتوو شارەزای دینی خوا بوو دژایەتی پێغەمبەری خوا صلى الله عليه وسلم بكات و ڕێگا و ڕێبازێ بگرێتە بەر كە ڕێگای ڕاستی باوەڕداران نەبێت ئێمەش ڕوی ئەكەینە ئەو بەرنامە و ڕێگایەی بەئارەزوی خۆی لە دونیا هەڵیبژاردوە، ئیتر ئێمە وازی لیێ ئەهێنین و حەقمان نیە بە سەریەوە، و لە قیامەتیشدا ئەیخەینە ناو ئاگری دۆزەخەوە ئای كە دۆزەخ جێ و ڕێیەكی زۆر سامناك وخراپە و بۆیان ئامادە كراوە.\nلەبەر ماڵ و مناڵ ڕۆژو ناگریت و كاسبیان بۆ ئەكەیت ؟ ئەی نازانی پەروەردگار ئەفەرموێ: [ يَا أَيُّهَا النَّاسُ اتَّقُوا رَبَّكُمْ وَاخْشَوْا يَوْماً لَّا يَجْزِي وَالِدٌ عَن وَلَدِهِ وَلَا مَوْلُودٌ هُوَ جَازٍ عَن وَالِدِهِ شَيْئاً إِنَّ وَعْدَ اللَّهِ حَقٌّ فَلَا تَغُرَّنَّكُمُ الْحَيَاةُ الدُّنْيَا وَلَا يَغُرَّنَّكُم بِاللَّهِ الْغَرُورُ ] (القمان: 33)\nواتە: ئەی خەڵكینە خۆتان لە سەرپێچی پەروەردگار بپارێزن و فەرمانەكانی جێبەجێ بكەن و لێی بترسن و لەو ڕۆژەش بترسن كە هیچ باوكێك هیچی لەدەست نایەت بۆ كوڕەكەی، وە هیچ منداڵێكیش هیچی پێ ناكرێ بۆ باوكی خۆی ـ واتە: لاڵە و پاڕانەوە لەو ڕۆژەدا بە كردەوەی چاك نەبێت هیچ كەڵكی نیە ـ بێگومان بەڵێنی خوا بە هاتنی ڕۆژی دوایی و قیامەت ڕاستە، وریا بن ژیانی ئەم دونیایە فڕیوتان نەدات نەفس و شەیتانیش بە مۆڵەتدانی خوا چەواشە و سەرگەردانتان نەكا و فڕیوتان نەدات.\nیان لە ترسی رزق و ڕۆزی ڕۆژو ناگریت ؟ ئەی نازانی پەروەوەردگارمان ئەفەرموێ:: [ لَا نَسْأَلُكَ رِزْقاً نَّحْنُ نَرْزُقُكَ وَالْعَاقِبَةُ لِلتَّقْوَى ] (طه: 132).\nواتە: داوای رزق و ڕۆزی لەتۆ ناكەین بەڵكو ئێمە خۆمان رزق و ڕۆزی و بژێوی بەتۆ ئەدەین، جا كەوایە ئەوەندەش بە كاروباری رزق و ڕۆزیەوە خۆت سەرقاڵ مەكە سەرئەنجام و پاشەڕۆژی چاك و پیرۆزیش تەنها هەر بۆ خەڵكانی پارێزگار و بە تەقوایە ئەوانەی سنورەكانی خوا ئەپارێزن.\nیان لەبەر خۆشی و چێژی دونیا ڕۆژو ناگریت ؟ ئەی نازانی پەروەردگارمان ئەفەرموێت: [ يَا قَوْمِ إِنَّمَا هَذِهِ الْحَيَاةُ الدُّنْيَا مَتَاعٌ وَإِنَّ الْآخِرَةَ هِيَ دَارُ الْقَرَارِ ] (غافر: 39).\nواتە: ئەی هۆزەكەم بەڕاستی ژیانی ئەم دونیایە تەنها لەززەت بردنێكی بەپەلەیە و بەڕاستی تەنها ماڵەكەی تر (بەهەشت) جێی هەمیشەیی و حەوانەوەیە.\nبەداخەوە ئەگەر ئەمانە بیانوەكانتان بێت. هەرچەندە هەندێك بیانوی خراپتریان هەیە لەوانەش ئەڵێن: ناتوانم جگەرە نەكێشم، بەداخەوە فەرمانی پەروەردگاری ئەشكێنێ بۆ جگەرەیەكی بێ گیان كە لەزەرەر زیاتر هیچی لە دەست نایەت لەكاتێكدا لەبەردەم بەڕێوەبەری كارەكەی ناوێرێ جگەرە بكێشێ چونكە قەدەغەیە، لە دیك و باوك و لەلۆمەی خەڵكی ئەترسێ، كەچی لەخوا ناترسێ و بەڕۆژوو نابێت لەكاتێكدا خوای پەروەردگار ئەفەرموێ: [ وَتَخْشَى النَّاسَ وَاللَّهُ أَحَقُّ أَن تَخْشَاهُ ] (الأحزاب: 37).\nواتە: تۆ لە خەڵكی ئەترسیت خۆ خوا شایستە ترە و لەپێش ترە تۆ لێی بترسیت و فەرمانەكانی جێبەجێ بكەیت.\nئەی ناترسن لەسەر ئەم حاڵەتە بمرن ؟ وەڵامتان چی ئەبێ ؟ ئەڵێن خوایە دەرفەتمان بدە بگەڕێینەوە دونیا و ڕۆژوو بگرین ؟ خەڵكێكی زۆر وا ئەڵێن، بەداخەوە لەژیاندا وەڵامی ئەم بیانوەش ئەزانن بەڵام خۆشەوستیان بۆ خۆشیە كاتیەكانی دونیا زاڵ بوە بەسەریانەوە وەك خوای پەروەردگار سەبارەت بەحاڵیان ئەفەرموێ: [ حَتَّى إِذَا جَاء أَحَدَهُمُ الْمَوْتُ قَالَ رَبِّ ارْجِعُونِ لَعَلِّي أَعْمَلُ صَالِحاً فِيمَا تَرَكْتُ كَلَّا إِنَّهَا كَلِمَةٌ هُوَ قَائِلُهَا وَمِن وَرَائِهِم بَرْزَخٌ إِلَى يَوْمِ يُبْعَثُونَ فَإِذَا نُفِخَ فِي الصُّورِ فَلَا أَنسَابَ بَيْنَهُمْ يَوْمَئِذٍ وَلَا يَتَسَاءلُونَ فَمَن ثَقُلَتْ مَوَازِينُهُ فَأُوْلَئِكَ هُمُ الْمُفْلِحُونَ وَمَنْ خَفَّتْ مَوَازِينُهُ فَأُوْلَئِكَ الَّذِينَ خَسِرُوا أَنفُسَهُمْ فِي جَهَنَّمَ خَالِدُونَ تَلْفَحُ وُجُوهَهُمُ النَّارُ وَهُمْ فِيهَا كَالِحُونَ أَلَمْ تَكُنْ آيَاتِي تُتْلَى عَلَيْكُمْ فَكُنتُم بِهَا تُكَذِّبُونَ قَالُوا رَبَّنَا غَلَبَتْ عَلَيْنَا شِقْوَتُنَا وَكُنَّا قَوْماً ضَالِّينَ رَبَّنَا أَخْرِجْنَا مِنْهَا فَإِنْ عُدْنَا فَإِنَّا ظَالِمُونَ قَالَ اخْسَؤُوا فِيهَا وَلَا تُكَلِّمُونِ إِنَّهُ كَانَ فَرِيقٌ مِّنْ عِبَادِي يَقُولُونَ رَبَّنَا آمَنَّا فَاغْفِرْ لَنَا وَارْحَمْنَا وَأَنتَ خَيْرُ الرَّاحِمِينَ فَاتَّخَذْتُمُوهُمْ سِخْرِيّاً حَتَّى أَنسَوْكُمْ ذِكْرِي وَكُنتُم مِّنْهُمْ تَضْحَكُونَ إِنِّي جَزَيْتُهُمُ الْيَوْمَ بِمَا صَبَرُوا أَنَّهُمْ هُمُ الْفَائِزُونَ ] (المؤمنون: 99 ـ 111).\nواتە: ئەوانەی هەر درێژە بە كاری خراپە و بێ بڕوایی خۆیان ئەدەن تاكاتێ مردن یەخەی یەكە بەیەكەیان ئەگرێت و ئەحواڵی ئاخیرەتی بۆ ئاشكرا ئەبێ ئەوسا ئەڵێ: پەوەردگارم بمگێرەوە بۆ دونیا بەڵكو ئەو كارە چاكەی لەدونیا لەدەستم چوو بیكەم، نەخێر هەرگیز ئەو داخوازیە جێبەجێ نابێت، ئەوەیش هەر قسەیە و ئەو بەناچاری ئەیكات وەتا ئەو ڕۆژەی زیندو ئەكرێنەوە لەمپەرێكی زۆر گەورەیان لەپێشدایە و ناتوانن بگەڕێنەوە بۆ دونیا، واتە: هەرگیز ناگەڕێنەوە و هەر لە سزاشدا ئەبن، ئینجا لەجاری دوەمدا فو كرا بە (صور) دا بۆ زیندو بوونەوە، ئیتر لەبەر قورسی و ناڕەحەتی ئەو ڕۆژەیە، هیچ نەسەب و خزمایەتیەك لەنێوانیاندا ناخوێنرێتەوە، چونكە هەر كەسەو سەرقاڵ و سەرگەرمە بە حاڵی خۆیەوە، دەرفەتی نیە تا ئاوڕ بەلای خزمەكەیەوە بداتەوە، تەنها كردەوەی چاك و بڕوای چاك كەڵكی دەبێ بۆی، وە لەیەكتریش ناپرسن، ئینجا ئەو كەسەی تەرازووی كێشانەی كردەوەكانی قورس و سەنگین بێ ئەوە ئەوانە سەرفراز و ڕزگار ئەبن، هەركەسێكیش تەرازوی چاكەی سووك بێ، واتە خراپەكانی لە كردەوە چاكەكانی زیاتر بێت ئەمانە ئەو كەسانەن زیانیان بەخۆیان گەیاندوە و گومڕا و بەدبەخت بوون و خۆیانیان لە كیس چووە و بە هەتا هەتاییش لە دۆزەخدا ئەمێننەوە و هەرگیز ڕزگاریان نابێت، گڕو بڵێسەی ئاگر ڕومەتیان ئەبرژێنێ و لێوەكانیشیان هەڵدەقرچێ (لەپاش ئەم سزایەش خوای پەروەردگار سەرزەنشتیان ئەكاو ئەفەرموێ): ئایە كاتی خۆی لەدونیادا ئایەتەكانی ئێمەتان بەسەردا نەدەخوێندرایەوە ؟ كەچی لەگەڵ ئاشكرا و ڕونیشیاندا هەر بڕواتان پێ نەدەكردن ؟ ئەوجا وائەزانن ئەگەر پێ لێ بنێن بەو كارەیان ڕزگار ئەبن و بەهرەمەند ئەبن، بۆیە: بە كەساسیەوە ئەڵێن: پەروەردگارمان نەگبەتی و بەدبەختی بەسەرماندا زاڵ بوو وە گەلێكی سەر لێشێواو بووین، پەروەردگارمان لەو ئاگرە دەرمانكە و بمانگەڕێنەوە بۆ دونیا ئەوجا ئەگەر ئەم جارەش گەڕاینەوە بۆ سەر كردەوەكانی پێشومان، بەڕاستی ئێمە كەسانێكی ستەمكارین، پەروەردگاریش ئەفەرموێ: بە زەلیلی و سەر شۆڕی تیایدا بمێننەوە و قسەم لەگەڵ مەكەن، كاتێك دەستەیەك لە بەندەكانم ئەیان ووت پەروەردگارمان ئێمە بڕوای تەواو و جێگرمان بەتۆ هێنا جا تۆش لێمان خۆش بە و بەزەییت پێمانا بێتەوە، چونكە تۆ چاكترین زاتێكی كە لە هەموو میهرەبانێك میهرەبانتری، بەڵام ئێوە ئەوانتان كردە جێگای گاڵتە پێكردنی خۆتان تا ئەو ڕادەیەی خەریك بونتان بە گاڵتە كردن بەوانەوە ناوی منی لەبیرتان بردەوە و بەردەوام بەوان پێدەكەنین جا با بزانن ئەمڕۆ منیش ـ لەم ڕۆژە سەختەدا ـ بەهۆی ئارام گرتن و خۆگرتنیانەوە پاداشتیانم دایەوە كە تەنها ئەوان سەربەرز و بەختیارن.\nلە هەمویشی مەترسی دارتر ئەوەی ڕۆژوو نەگرێ ئەگاتە ئەو ڕادەیەی ناسنامەی موسوڵمانی خۆی لەدەست بدات چونكە پێغەمبەری خوا صلى الله عليه وسلم لە پێناسەی ئیسلام فەرموویەتی:\n[یەكەم / الاستسلام لله بالتوحید ] ، واتە: تەسلیم بوون بۆخوای پەروەردگار بەیەكتا پەرستی. ئەگەر یەك خوا ئەپەرستی بۆ ڕۆژوو ناگری ؟\n[دووەم / (الانقياد له بالطاعة)] ، واتە: موسوڵمانێك بیت گوێ ڕایەڵی فەرمانەكانی خواو پێغەمبەرەكەی بیت صلى الله عليه وسلم، ئەگەر خۆت بە گوێڕایەڵ ئەزانیت بۆچی بێ فەرمانی ئەكەیت لەكاتێكدا ڕۆژوی فەرز كردوە كەچی ڕۆژوو ناگریت ؟\n[سێ‌یەم / (الخلوص من الشرك والبراء ة من أهله)] ، واتە: پاك بونەوە لە هاوەڵ بڕیاردان و بێ بەری بوون لە هاوەڵ بڕیاردەران بۆ خوا. ئەگەر خۆت بێ بەری ئەكەی لە هاوەڵ بڕیاردەران بۆچی ڕۆژوو ناگریت لە كاتێكدا ئەوان باوەڕیان بەڕۆژووی موسوڵمانان نیە ؟ دیارە بەم كارەت تەبا و یەكڕای لەگەڵیان دەنا بۆچی پێچەوانەیان ناكەیتەوە و ڕۆژوو ناگریت ؟\nبۆیە تەنها پێت ئەڵێم خوای پەروەردگار ئەفەرموێ: [ وَالَّذِينَ آمَنُواْ وَعَمِلُواْ الصَّالِحَاتِ أُولَـئِكَ أَصْحَابُ الْجَنَّةِ هُمْ فِيهَا خَالِدُونَ ] (البقرة: 82).\nواتە: وە ئەوانەی باوەڕی تەواویان هێنا و كردەوەی چاكەیان كرد، ئەوانە ئەهلی بەهەشتن و بە هەمیشەیی تیایدا ئەمێننەوە.\nدڵنیابە تاوەكو ڕۆژویش نەگریت باوەڕت تەواو نیە، باوەڕیشت تەواو نەبێت ئەتەوێ بەئاسانی بچیتە بەهەشتەوە، ئەی نازانی ئەو كەسانە ئەچنە بە هەشتەوە كە سیفاتیان لەو ئایەتە باس كراوە، بۆ بەدەست هێنانی ئەو سیفاتانەش ئەبێ ڕۆژوو بگرین، نەك ئەوانەی خوای پەروەردگار لــــەبـــــارەیانەوە ئەفـــەرموێ: [ الَّذِينَ اتَّخَذُواْ دِينَهُمْ لَهْواً وَلَعِباً وَغَرَّتْهُمُ الْحَيَاةُ الدُّنْيَا فَالْيَوْمَ نَنسَاهُمْ كَمَا نَسُواْ لِقَاء يَوْمِهِمْ هَـذَا وَمَا كَانُواْ بِآيَاتِنَا يَجْحَدُونَ ] (الأعراف: 51)\nواتە: ئەوانەی كە ئاینەكەی خۆیان كردبوە جێگەی گاڵتە جاری و بێ سوودی، وە ژیانی دونیا فریوی دان، بۆیە ئەمڕۆ هیچ بایەخێكیان بۆ دانانەین هەروەك چۆن ئەوان دیداری ئەم ڕۆژەیان لەبیری خۆیان بردبوەوە و نكۆڵیان لە ئایەتەكانی ئێمە ئەكرد.\nئێستا پێم بڵێ بۆ ستەم لەخۆت ئەكەیت ؟ بەسیەتی خۆ هەڵخەڵەتاندن، بەسیەتی تەمەڵی و كەمتەرخەمی، پەشیمان بەرەوە و بیر لەم یایەتە بكەرەوە كە پەروەردگار ئەفەرموێت: [ وَأَنذِرِ النَّاسَ يَوْمَ يَأْتِيهِمُ الْعَذَابُ فَيَقُولُ الَّذِينَ ظَلَمُواْ رَبَّنَا أَخِّرْنَا إِلَى أَجَلٍ قَرِيبٍ نُّجِبْ دَعْوَتَكَ وَنَتَّبِعِ الرُّسُلَ أَوَلَمْ تَكُونُواْ أَقْسَمْتُم مِّن قَبْلُ مَا لَكُم مِّن زَوَالٍ ] (إبراهيم: 44).\nواتە: ئەی پێغەمبەر صلى الله عليه وسلم خەڵكی ئاگەدار بكەرەوە لەسەختی و ناڕەحەتی ڕۆژێك كە سزاو ئەشكەنجەی خوایان بۆ دێت جا ئەوانەی ستەمیان كردوە، كاتێ سزاكە ئەبینن ئەڵێن: ئەی پەروەردگاری ئێمە بۆ ماوەیەكی كەمیش بێت مۆڵەتمان بدە و ئاكاممان دوابخە تا وەڵامی بانگەوازەكەت بدەینەوە و شوێنی پێغەمبەرەكەت بكەوین. ئەوجا پێیان ئەوترێ: ئەی بۆ ئێوە نەبون لە ژیاندا سوێندتان خوارد كە هەرگیز فەناو نەمانتان بۆ نیە و قیامەتیش نایەت؟\nلە تۆ وابێ ئەم دونیایە تا سەر بۆتۆ ئەمێنێ ؟ دڵنیابە هەر دەبێ بمرین ئەمە بەڵێنێكەو خوای پەروەردگار بە هەموو مرۆڤایەتی داوە وەك ئەفەرموێ: [ كُلُّ نَفْسٍ ذَائِقَةُ الْمَوْتِ ثُمَّ إِلَيْنَا تُرْجَعُونَ ] (العنكبوت: 57).\nواتە: خۆ هەموو خاوەن گیانێك چێژەری مەرگە، واتە: هەمووتان مەرگ ئەچێژن، پاشانیش بۆلای ئێمە ئەگەڕێنەوە.\nئاگات لەو ڕۆژە بێت پەشیمانی دادت نادات، بۆیە تا لە ژیانی پەشیمان بەرەوە پێش ئەوەی مردن یەخەت بگرێ، چونكە تا لەژیانی تەوبەت لێ قبوڵ ئەكرێ كە مردی بەهیچ شێوەیەك دەرفەتی ئەوەت نادەن تەوبە بكەیت، هەروەكو پەروەردگار ئەفەرموێ: [ وَلَيْسَتِ التَّوْبَةُ لِلَّذِينَ يَعْمَلُونَ السَّيِّئَاتِ حَتَّى إِذَا حَضَرَ أَحَدَهُمُ الْمَوْتُ قَالَ إِنِّي تُبْتُ الآنَ وَلاَ الَّذِينَ يَمُوتُونَ وَهُمْ كُفَّارٌ أُوْلَـئِكَ أَعْتَدْنَا لَهُمْ عَذَاباً أَلِيماً ] (النساء: 18).\nواتە: وە تەوبە و پەشیمانی بۆ ئەوانە نییە كە بەدرێژایی تەمەنیان خەریكی تاوانن تا لەسات و كاتی گیانەڵا و مردندا ئەڵێ: بێگومان لەو كارانەم پەشیمانم، وە بۆ ئەو كەسانەش بەكافری ئەمرن تەوبەیان قبوڵ ناكرێ ئێمە سزایەكی سەخت و ئێش پێگەیەنەرمان بۆ ئەوانە ئامادە كردوە.\nدڵنیام ئەوانەی ڕۆژوو ناگرن و هیچ بیانویەكی شەرعیان نیە تەنها لەبەر یەك هۆ ڕۆژوو ناگرن ئەویش سەركەشیە و هیچی تر، بۆیە با ئاگەدار بن خوای پەروەردگار ئەفەرموێ: [ وَلَقَدْ ذَرَأْنَا لِجَهَنَّمَ كَثِيراً مِّنَ الْجِنِّ وَالإِنسِ لَهُمْ قُلُوبٌ لاَّ يَفْقَهُونَ بِهَا وَلَهُمْ أَعْيُنٌ لاَّ يُبْصِرُونَ بِهَا وَلَهُمْ آذَانٌ لاَّ يَسْمَعُونَ بِهَا أُوْلَـئِكَ كَالأَنْعَامِ بَلْ هُمْ أَضَلُّ أُوْلَـئِكَ هُمُ الْغَافِلُونَ ] (الأعراف: 179).\nواتە: وە زۆرێكمان لە جنۆكە و ئادەمی دروست كردوە بۆ دۆزەخ دڵیان هەیە كەچی تێناگەن لە ڕاستی و چاویان هەیە كەچی دەسەڵاتی خوای پێ نابینن و هەستی بیستنیان هەیە بەڵام پێی نابیسن ئەمانە وەكو ئاژەڵن بەڵكو لە ئاژەڵیش وێڵترن چونكە ئاژەڵ ئەگەڕێ بەدوای سودی خۆی و لە زەرەر و زیانی خۆی ڕائەكات ئەوانە غافڵ و بێ ئاگان لە ئایەتەكانمان.\nبۆیە بەرلەوەی بمری بەخۆتا بچۆرەوە و بزانە هۆی چیە ڕۆژوو ناگریت، چونكە لەپاش مردن هیچ پەشیمان بونەوەیەك دادت نادات، هەروەك خوای پەرەوردگار ئەفەرموێت: [ فَالْيَوْمَ لَا يُؤْخَذُ مِنكُمْ فِدْيَةٌ وَلَا مِنَ الَّذِينَ كَفَرُوا مَأْوَاكُمُ النَّارُ هِيَ مَوْلَاكُمْ وَبِئْسَ الْمَصِيرُ ] (الحديد: 15).\nواتە: ئەمڕۆیش لە ئێوە و ئەوانەی بێ باوەڕ بوون فدیەیەك وەرناگیرێ بۆ ڕزگار بونتان، جێگا و ماڵتان ئاگری دۆزەخە ئەو شایستە ترە پێتان ئای سەرئەنجامێكی چەندە خراپە.


کۆکردنەوەی زانیارییەکان لە سەر مۆلۆکۆلەکانی لەشی مرۆڤ - Mehr News Agency\nAP ١٣٩٨ Tir ١٨ ٠٨:٠٢\nNews Code 27315\nکۆکردنەوەی زانیارییەکان لە سەر مۆلۆکۆلەکانی لەشی مرۆڤ\nزانایان پاش کۆکردنەوەی زانیارییەکان لە سەر DNAی مرۆڤ، باس لە جەماندنی دەیتا لە سەر مۆلۆکۆلە پێشخەرە مێتابۆلیسمەکانی لەشی مرۆڤ دەکەن.\nبە ڕاپۆرتی ئاژانسی هەواڵی مێهر بە گێرانەوە لە نیوساینتیست، توێژەرانی زانکۆی براون دەڵێن بۆ یەکەم جار توانیویانە دەیتا لە سەر ئەو مۆلۆکۆلگەلەی وەک ئامینۆئەسیدەکان و هەروەها مۆلۆکۆلەکانی شەکر خزن بکەن کە ئەرکی پێشخستنی مێتابۆلیسمی لەشی مرۆڤیان لە ئەستۆیە.\nخزن کردن و کۆکردنەوەی تەنانەت یەک بایت دەیتا لە سەر ئەو مۆلۆکۆلانە کارێکی زۆر دژوارە، هۆکارەکەشی دەگەرێتەوە بۆ ئاڵۆزیی پێکهاتەی مۆلۆکۆلەکان و هەروەها زەروورەتی جێگرکردنی دروستی دەیتا کە ئەویش پێویستی بە کەڵك وەرگرتن لە تەکنۆلۆژیاگەلی زۆر پێشکەوتەی وەک پەرەنگ دۆزی جێرمی و بارستاییە.\nپەرەنگ دۆزی بارستایی لەم دواییەدا بۆ خزن کردنی زانیارییەکان لە سەر مۆلۆکۆل بە وردبینیی لە سەدا ٩٩ بە کار هێنراوە. ئەو پڕۆسەیە زۆر خێرا بووە و زیانێکیش بە پێکهاەی مۆلۆکۆل ناگات.\nخاڵی جێی سرنج ئەوەیە کە ئەو مۆلۆکۆلانە چکۆلەترن لە DNA و خزن کردنی زانیاری لە سەریان پێویستی بە وزەیەکی زۆر نییە و پاوەجێی زانیارییە تۆمار کراوەکان لە سەر ئەو مۆلۆکۆلانە زیاترە لە مێمۆرییە ئەلەکترۆنییەکان. ئەوەش بەو پێی خۆڕاگریی زیاتری مۆلۆکۆلەکان هەمبەر بە هەلومەرجی نەگونجاوی کەش و هەوایی و ژینگەییە.


ترانسفۆبیا - ویکیپیدیا، ئینسایکڵۆپیدیای ئازاد\nترانسفۆبیا (بە ئینگلیزی: Transphobia) بە مانای ترس لە ترانسجێندەر دێت و جۆرێکی فۆبیایە.\nکاردانەوەی نەرێنی جۆراوجۆرە بەرامبەر ئەو کەسانەی ترانسجێندەرن، ترانسفۆبیا (ترس لە ترانسجێندەر) بریتییە لە ھەستکردن بە ترس، ڕق، نائارامی، و توندو تیژی بەرامبەر ترانسجێندەر، کە بەگوێرەی جێندەرە کلتووریەکانی کۆمەڵگا ناجولێنەوە\nمناڵانی ترانسجیندەر لەوانەیە ھەست بە ھەراسانکردن، بێزارکردن بکەن و ڕووبەرووی توند و تیژی ببنەوە لە قوتابخانە کەسانی پێگەیشتووش ڕووبەرووی توندوتیژی و ھەراسان کردن و بێرێزی دەبنەوە لەناویشیاندا (گاڵتە پێکردن و سووکایەتی و بە ڕەگەزیان لە شوێنە گشتییەکان) و ھەڕەشە لێکردنیان لەوانەیە کەسانی ترانسجێندەر لەشوێنە گشتییەکان ھەست بە ناسەلامەتی بکەن، ھەروەھا کەسانی ترانسجێندەر لەوانەیە ھەنێک جار لە شوێنی کارەکانیشیان توشی سووکایەتی پێکردن یان دەرکردن ببن بە ھۆکاری ترانسجێندەر، یان پەسەندنەکردنیان لەلایەن کەسانی سیاسی و ئاینی وڵاتەکەوە\nجگە لەوەش مەترسی توند و تیژی و فشار خستنە سەر و جۆرەکانی تری ھەڕەشە، کەسەکە بەرەو سترێس و خەمۆکی دەبات، و دەتوانێت ھەستی نەرێنی بۆ کەسەکە دروست بکات و کەسەکە بەرەو خۆ ئازاردان و ڕاکردن لە ماڵەوە و زیاترکردنی ڕێژەی ھەولدان بۆ خۆکوشتن بکاتەوە\nلە جیھانی ڕۆژاوایی گۆرانکارییەکی بەرچاو ھەبووە لە سیاسەتەکان بەرامبەر گەشە پێدانی یەکسانی و دژە-توندوتیژی، زیاترلەوەش ڕێکخراوەکانی کۆمەڵگەی پەلکەزێڕینە بە جیھاندا بڵاو بوونەتەوە بۆ ئەوەی زیاتر یەکسانی ڕەگەزی بچەسپێنن و پەسەندکردنی ڕەگەزی لە نەتەوەکاندا بڵاو بکەنەوە\nلێدان لە ترانسجێندەر\n^ Chrisler, Donald R. ; McCreary, Joan C. (2010). Handbook of Gender Research in Psychology, Volume 2. Springer. p. 366. ISBN 978-1441913555.\n^ "Tackling Discrimination on Grounds of Sexual Orientation and Gender Identity" (پی دی ئێف) (نەتەوەکان مافەکانی مرۆڤ)\nوەرگیراو لە «https://ckb.wikipedia.org/w/index.php?title=ترانسفۆبیا&oldid=807100»\nدواجار لە ١٤:١٨ی ٩ی تەممووزی ٢٠٢١ دەستکاری کراوە\nئەم پەڕەیە دواجار لە ١٤:١٨ی ٩ی تەممووزی ٢٠٢١ نوێ کراوەتەوە.


به‌درخانیه‌كان كێن – KURDISH GUIDE\nبه‌شی سئ هه‌م\nئــــــه‌مین عالی به‌درخان\nدامه‌زرێنه‌ری كۆمه‌ڵه‌ی ته‌ره‌قی و التعاونی كوردی بووه, دامه‌زرێنه‌ری كۆمه‌ڵه‌ی زانین و بڵاوكردنه‌وه‌ی كوردی بووه, دووه‌م سه‌رۆكی كۆمه‌ڵه‌ی خه‌باتی كوردستان و دامه‌زرێنه‌رو سه‌رۆكی كۆمه‌ڵه‌ی ڕێكخستنی كۆمه‌ڵایه‌تی كوردی بوو, تـــــا له ساڵی ١٩٢٦ كۆچی دوایی كرد.\nئه‌مین علی به‌درخان خاوه‌نی شه‌ش كوڕ و كچێك بوو به ناوی مه‌زیه‌ت و كوڕه‌كانی ناویان (سوره‌یه ـ حیكمه‌ت ـ جه‌لاده‌ت ـ كامه‌ران ـ تۆفیق ـ سه‌فده‌ر)به‌درخان بوون.\nدوایـــی حكومه‌تی توركی نازناوی به‌درخانیه‌كانی گۆڕی , ئه‌وانه‌ی له توركیا مابوونه‌وه پاش ناوی (چنار)ی بۆ دانان , و هه‌ندێكیشی بێ نازناو كردبوو واتا بێ نازاناوی كردن و ئه‌وانه‌ی میسر ناونا به والـــی , به‌ڵام ئه‌وانه‌ی كه پێشووتر مابوونه‌وه هه‌ر به به‌درخان نازناویان مایه‌وه.\nمحمد صالح به‌درخان ١٨٧٤-١٩١٥\nناوی ته‌واوی محمد محمود صالح عه‌بدوڵڵا خانی ئازیزیـ صالحی باپیری برای میر به‌درخانه كه دوای ئه‌وه‌ی میری بۆتان و بنه‌ماڵه‌كی بۆ شاری لازقیه‌ی سوریا دوور ده‌خرێنه‌وه , محمد صالح به‌درخان له ساڵی ١٨٧٤ له‌وێ له‌دایك ده‌بێت.له‌ته‌مه‌نی پێنج ساڵیدا له‌یلا خانی دایكی كۆچی دوایی كردووه , و داپیری به‌خێوی كردووه و له‌ته‌مه‌نی هه‌شت ساڵیدا باوكی ده‌ستگیر ده‌كرێت, داپیری برده‌وێتی له دیمه‌شق و له مزگه‌وته‌كانی ئه‌وێ ده‌خاته به‌ر خوێندن, دواتر چه‌ندین قوتابخانه‌ی كردووه بۆ ته‌واو كردنی خوێندن , به‌ڵام ئه‌و مه‌به‌ستی بوو له ڕێگای ڕۆشنبیری و ووشیاری خزمه‌ت به میلله‌ته‌كه‌ی بكات , زمانه‌كانی توركی و عه‌ره‌بی زۆر باش ده‌زانی و شاره‌زاییه‌كی باشی له زمانی فه‌ره‌نسیدا هه‌بوو و ئاگاداری ڕۆشنبیری ئاوا بوو زۆر به باشیی, ئه‌مشی به هه‌مان شێوه‌ی باب و باپیری رێچكه‌ی كوردایه‌تی و هه‌وڵدان بۆ دۆزی ڕه‌وای كورد هه‌وڵیده‌دا چونكه زۆر باش ئاگاداری زوڵم زۆرداری تورك بوو ده‌رهه‌ق به میلله‌ته‌كه‌ی.\nله دوای راگه‌یاندنی ده‌ستوری ده‌وڵه‌تی عوسمانی له ساڵی ١٩٠٨, كورد په‌روه‌ره‌كان و ڕۆشنبیرانی كورد له ساڵی ١٩١٠ كۆمه‌ڵه‌ی (هێڤی)ان پێكهێنا كه دامه‌زرێنه‌رانی بریتی بوون له (مه‌مدوح سه‌لیم به‌گ ـ خه‌لیل خه‌یاڵی ـ قه‌دری به‌گ ـ ئه‌كره‌م جه‌میل پــاشا), م.صالح به‌درخان چالاكترین ئه‌ندامی ئه‌م كۆمه‌ڵه‌یه بوو كه ئه‌ركی سه‌ره‌كی ئه‌م كۆمه‌ڵه‌یه بڵاو كردنه‌وه‌ی ڕۆشنبیری و هۆشیاری كۆمه‌ڵایه‌تی بووله نێوان كورده‌كاندا.\nئه‌م كۆمه‌ڵه‌یه چه‌ند گۆڤارێكی به زمانی كوردی و توركی بڵاو كرده‌وه له‌وانه : (گۆڤاری ڕۆژی كورد ـ یه‌كبوون ـ هه‌تاوی كورد) له‌سه‌ر ئه‌م گۆڤارانه م. صالح ده‌ستگیركرا , گرتنی ئه‌م و بڵاوكردنه‌وه‌ی ئه‌م هه‌واڵه له گۆڤاره‌كانیان بووه هۆی بڵاو بوونه‌وه‌ی هۆشداریه‌كی به‌رفراوان ، له ساڵی ١٩١٥ كۆچی دوایی كردووه.\nسوره‌یا به‌درخان ١٨٨٣-١٩٣٨\nسوره‌یا كوڕی ئه‌مین عالی به‌درخانه له سوریا له ساڵی ١٨٨٣ له دایك بووه و ئه‌ندازیاری كشتوكاڵی ته‌واو كردووه, له ساڵی ١٩٠٦ تاوانبار كرا به‌وه‌ی یه‌كێك بووه له‌وانه‌ی كه رچوان پاشایان كوشتووه چونكه ئه‌وكات له نوسینگه‌ی سوڵتان كاری ده‌كرد و له‌به‌ر ئه‌م هۆیه‌ش دوور خرایه‌وه. دوای راگه‌یاندنی ده‌ستووری دووه‌می توركیا گه‌ڕایه‌وه ئه‌ستانبوڵ و له‌وێ له ساڵانی ١٩٠٨-١٩٠٩ خولی دووه‌می ڕۆژنامه‌ی كوردستانی ده‌ركرد تـــــا ٣٠-٣-١٩٠٩ گیرا و حوكمی بوسوردا ردا به تۆمه‌تی ئه‌وه‌ی كه په‌یوه‌ندی به‌و كه‌سانه‌وه هه‌بووه كه كاری سه‌ربازی ئه‌نجامداوه, به‌ڵام سوڵتان لێی خۆش بوو و له ساڵی ١٩١٠ دووری خسته‌وه .\nو له‌ساڵی ١٩١٢ گه‌ڕایه‌وه بۆ ئه‌ستانبۆڵ و كۆمیته‌ی نهێنی شۆڕشگێڕانی كوردی پێكهێنا و ده‌ستی به‌كاری سیاسی كرد و بۆ جاری دووه‌م گیرا و فه‌رمانی كوشتنی ده‌رچوو , به‌ڵام توانی له ده‌سه‌ڵاتی عوسمانی هه‌ڵبێت.و ڕووی له قاهیره‌ی پایته‌ختی میصر كردوو له ساڵانی ١٩١٧ خولی سێیه‌می ڕۆژنامه‌ی كوردستانی ده‌ركرده‌وه به‌ڵام به ناوێكی خوازراوه‌وه , به‌ڕێوه‌به‌ری به‌ر پرس (عه‌زیزی ئه‌حمه‌د), له ١٢-٩-١٩١٧ تـــا ٢٢-١-١٩١٨ نزیكه‌ی ١١ ژماره‌ی لێ ده‌رچوو به هه‌ردوو زمانی كوردی و توركی .\nكۆمیته‌ی سه‌ربه‌خۆیی كوردستانی دامه‌زراند و هه‌رده‌م لو هه‌وڵی ئه‌وه‌دا بوو دۆزی كورد به دونیا بناسێنێ و هه‌میشه په‌یوه‌ندی به ڕۆشنبیران و كورده دوور خراوه‌كانه‌وه كردووه بۆ ده‌ست كه‌وتنی پشتگیری بۆ مه‌سه‌له‌ی كورد و زۆر هه‌وڵی دروستكردنی په‌یوه‌ندی دیبلۆماسی دا له‌گه‌ڵ ئینگلیزه‌كان , به‌ڵام ئینگلیزیكان سوره‌یا به‌درخانیان له هاوڕێكانی دوور خسته‌وه و ماوه‌ی ئه‌وه‌یان پێ نه‌دا كه چالاكیه‌كانی خۆی به‌رده‌وام بێت\nPublished by KurdishGuide\nView all posts by KurdishGuide\nوێنه‌یه‌ك له كتێبخانه‌ی به‌درخان\n@Dhahi_Khalfan We are very proud to have people as friends and full support of Kurdish nation, I am sure ME need mo… twitter.com/i/web/status/8… 5 years ago\nKurdistan need new selection and support Barzani speech on 9th Aug 2015 6 years ago\n@masoud_barzani We all with you and full supporting you dear president 6 years ago


[bs-quote quote=”لە گەڵ مەبەستی چەکدارەکان بۆ ھاتنیان بۆ نھۆمی دووھەم، پێشمەرگەکان زۆر بە ئاسپایی زامنی چەکەکانیان ترازاند و چاوەڕوان بوون تا بزانن چەکدارەکان پشکنینەکانیان لە کوێ و چۆن کۆتایی پێدێنن. پێشمەرگەکان چاوەڕوانی ئەوەشیان دەکرد چەکدارەکان نەیانەوێ یان نەوێرن زیاتر بێنە پێش، بەڵکو لە دوورەوە تەقە لە هەموو پاشخانەکە بکەن. پێشمەرگەکان دەست لە سەر بەلا پیتکەی چەکەکانیان خۆیان بۆ هەموو ئەگەرەکان ئامادەکرد و چاوەڕوان مانەوە. لەو ماوەدا کە پشکنینەکە بەردەوام بوو و تا دەھات لە شوێنی پێشمەرگەکان نیزیک دەبۆوە، بێدەنگیەکی تەواو باڵی بە سەر پاشخانەکە و تەنانەت ماڵەکە و دەورووبەریدا داکێشابوو. تەنیا شتێک کە دەبیسترا دەنگی پێی چەکدارەکان بوو. ” style=”style-6″ align=”left” author_name=”محەممەد بایەیزیدی” author_avatar=”http://rojhelattimes.net/wp-content/uploads/2018/07/baiazidi.jpg”][/bs-quote]


نوێترین ئۆتۆمبێلی كۆمپانیای تۆیۆتای ژاپۆن\nبڕیاره كۆمپانیای تۆیۆتای ژاپۆنی بۆ به‌رهه‌مهێنانی ئۆتومبێل، له پێشانگه‌ی جیهانی ئامێره ئه‌لیكترۆنییه‌كان كه بڕیاره ئه‌مساڵ له شاری لاس ڤێگاس ئه‌نجام بدرێ، ئۆتۆمبێلێكی زیره‌ك بخاته ڕوو، كه ده‌توانێ له‌گه‌ڵ خاوه‌نه‌كه‌ی پێوه‌ندی ببه‌ستێ و خاوه‌نه‌كه‌ی بناسێته‌وه.\nكۆمپانیای تۆیۆتا ئاشكرای كرد، ئه‌و ئۆتۆمبێله زیاتر جه‌خت له‌سه‌ر مرۆڤ و پاراستنی ده‌كاته‌وه و ته‌نانه‌ت گرنگی به كاردانه‌وه‌كانی مرۆڤیش له نێو ئۆتۆمبێله‌كه ده‌دات.\nتۆیۆتا له ڕاگه‌یه‌نراوێكدا ئاشكرای كرد، به‌گوێره‌ی كات و شوێنه‌كه شوفێر له ماوه‌ی گه‌یشتنی بۆ شوێنی مه‌به‌ست ئاگه‌دار ده‌كاته‌وه و سیسته‌می پاراستنی ته‌واو له نێو ئۆتۆمبێله‌كه‌دا دابین كراوه و به چه‌ندان جۆری جیا جیا مرۆڤ ده‌پارێزێت.\nله ڕاگه‌یه‌نراوه‌كه هاتووه كه ئه‌و ئۆتۆمبێڵه ناوی "كۆنسپَتی ئای یوی"یه و ده‌توانرێ به ڕووناكی و ده‌نگ و ده‌ست لێدان زانیاری پێ بدرێ و كاری پێ بكرێ، هه‌ركات شوفێره‌كه سه‌ر ده‌كه‌وێت ئه‌گه‌ر نه‌یناسێته‌وه كار ناكات و كاتێك ناسییه‌وه به‌خێرهاتنی ده‌كات.\nدیزاینی ئه‌و ئۆتۆمبێله له‌لایه‌ن كارمه‌ندێكی كۆمپانیاكه‌وه كراوه و به‌شێوه‌یه‌كی زۆر ناوازه و سه‌رسوڕهێنه‌ر دیزاین كراوه و ته‌واو پشت ئه‌ستووره به ته‌كنۆلۆجیا و سیستمی خودكاری تێدایه و ئاسانكاری زۆر بۆ شوفێر ده‌كات و توانایه‌كی یه‌كجار به‌هێزیشی هه‌یه.\nكۆمپانیای تۆیۆتا ده‌ڵێ، گرنگ پێشكه‌وتووی ئۆتۆمبێله‌كان و به‌كارهێنانی ته‌كنۆلۆجیا نییه، ده‌بێ به تایبه‌تی ئۆتۆمبێله‌كان حیساب بۆ مرۆڤه‌كان بكه‌ن كه له نێویدان و لێی ده‌خوڕن، بۆ ئه‌مه‌ش ئۆتۆمبێلی "یوی" هه‌م باشترین ته‌كنۆلۆجیا و هه‌م باشترین سیسته‌می پاراستنی بۆ دانراوه.\nئه‌م بابه‌ته 27420 جار خوێنراوه‌ته‌وه


وەزیری بەرگری ئەمریکا داوای 100 هەزار سەرباز دەکات بۆ جەنگی وڵاتەکەیان بەرامبەر ئێران\n320 جار بینراوە 23/5/2019 11:27 AM\nۆژی چوارشەممە، ٢٢ی مەی ھەریەک لە وەزیری بەرگری ئەمریکا بە وەکالەت و وەزیری دەرەوە لەگەڵ ژمارەیەک لە سیناتۆرەکانی ئەنجومەنی نوێنەران کۆبوونەوە، تا قەناعەتیان پێبکەن کە ھەڕەشەکانی ئێران چەند مەترسییە بۆ سەر ئاسایشی ئەمریکا.\nدوابەدوای کۆبوونەوەکە ھەریەک لە مایکل پۆمبیۆ وەزیری دەرەوە و باترک شاناھان وەزیری بەرگری بەوەکالەت لە بەردەم ڕۆژنامەنووساندا ئەوەیان ئاشکرا کرد کە ئەمریکا شەڕی ناوێت، بەڵام پابەندنەبوونی ئێران بە ڕاگرتنی ئاسایشی کەنداو وادەکات ئەمریکا بیر لەشەڕ بکاتەوە.\nخۆ ئەگەر ئێران ھەنگاوی ئاشتیانە بنێت، ئەوە بڕیارێکی حەکیمانەیە. لەبەرانبەردا ئەندامانی کۆنگرێس بۆ ڕۆژنامەنووسانیان ئاشکرا کرد، کە وەزیری بەرگری داوای کردووە بۆ شەڕ ١٠٠ ھەزار سەربازی ئەمریکی دەبێت بگاتە خۆرھەڵاتی ناوەڕاست.\nئەندامانی کۆنگرێس ئەوەشیان نەشاردۆتەوە، کە داوای زانیاری زیاتریان کردووە لە وەزیرانی بەرگری بەوەکالەت و وەزیری دەرەوە لەسەر ھەڕەشە و مەترسییەکانی ئێران.\nسەرچاوە: کەناڵی سی ئێن ئێن


دێخیا سێ خاڵی به‌رامبه‌ر وێستهام بۆ مان یونایتد به ده‌ستهێنا Speda Tv\nبۆتان عومه‌ر 19/09/2021 - 19:49 بڵاوکراوەتەوە لە وه‌رزش\nلە ركابەریەكانی گەڕی پێنجەمی خولی نایابی یانەكانی ئینگڵتەرا یانەی مانچستەر یونایتد بە زەحمەت لە دەرەوەی یاریگای خۆی بە دوو گۆڵ بەرامبەر بە گۆلێك لە وێستهام یونایتدی بردەوە كە دێخیا یانەكەی لە بەرامبەربوونێكی مسۆگەر رزگار كرد.\nلە خولەكی30 سعید بن رحمە گۆڵی یەكەمی وێستهامی تۆماركرد دواتر لە خولەكی 35 كریستانۆ رۆناڵدۆ گۆڵی یەكەمی خۆی و یەكسان كردنەوەی تۆماركرد ئەمەش گۆڵی چوارەمی بوو لە كۆی 3 بەشداریكردنی لەگەڵ مان یونایتد گێمی یەكەم بە بەرامبەربوون كۆتایی هات.\nلە گێمی دووەم جێسی لینگار دوای بەشداریكردنی لە خولەكی 73 لە خولەكی 88 گۆڵی دووەم و سەركەوتنی بۆ یانەكەی تۆماركرد.\nلە دواین خولەكی زیادكراویش دی خیا یانەكەی لە بەرامبەربوون لە دەستدانی 2 خاڵ رزگار كرد كاتێك ناوبژیوان لێدانێكی سزای بۆ وێستهام هەژماركرد بەلام دی خیا تۆپەكەی گەڕاندەوە و یایش بە دوو گۆڵ بەرامبەر بە گۆلێك لە سوودی مان یونایتد كۆتایی هات.\nبەم سەركەوتنە مان یونایتد بە كۆكردنەوەی 13 خاڵ بە جیاوازی گۆڵ لە گەڵ لیڤەرپولی پێشەنگ پلەی دووەمی گرتووە و وێستهامیش خاوەنی 8 خاڵەو بە شێوەیەكی كاتی لە پلەی هەشتەم مایەوە.


لە سلێمانی هیچ رێوڕەسێكی فەڕمی بۆ شەوی سەری ساڵ ناكرێت – تۆڕی میدیایی خەڵک\nلە سلێمانی هیچ رێوڕەسێكی فەڕمی بۆ شەوی سەری ساڵ ناكرێت\n2018/12/31 - 12:50 PM\nداخستنی شەقامێكی سلێمانی بۆ ئاهەنگە خۆڕسكەكان فۆتۆ: نزار جەزا\nبۆ سەری ساڵ شاری سلێمانی هیچ ئامادەكارییەكی فەرمی نەكردووە، بەڵكو بڕیارە خۆڕسكانە هاوشێوەی ساڵانی ڕابردوو شەقامی سالم ببێتە جێی ئاهەنگی ماڵئاوایی لەكۆتاڕۆژی ساڵی 2018 و پێشوازی لەساڵی نوێ.\nئارام شوانی وتەبێژی گەشتوگوزاری سلێمانی بە(خەڵك)ی ڕاگەیاند، لایەنە حكومییەكان چالاكییەكی تایبەتییان ڕێكنەخستووە، بەڵام هەر چالاكییەكی دیكە كە ئەنجامدەدرێت هەمەچەشن و هاوبەشن و هەماهەنگییان هەبووە بۆ ئەوەی ئەو رێوڕەسمانە بەباشی بەڕێوەبچن.\nلەئەمڕۆوە بەشێك لەو كۆڵانانەی دەچنەوە سەر شەقامی سالم بەڕووی هاتووچۆی ئۆتۆمبێلدا داخراون، بەمەبەستی ئامادەكاری بۆ شەوی سەری ساڵ.\nهاوكات لەبەشێكی هۆڵ و هۆتێل و مۆڵەكان شەوە ئاهەنگی تایبەت ڕێكخراون و لەهۆتێل گراند ملنیۆم (شاری جوان) یاری ئاگرین بە ئاسماندا دەتەقێندرێت.\nپێشتر هەڤاڵ ئەبوبەكر پارێزگاری سلێمانی لەكۆنگرەیەكی ڕۆژنامەوانیدا ڕایگەیاند، تەنها دوو ملیۆن دیناریان بۆ ئامادەكاری لەشەوی سەری ساڵدا خەرج كردووە و كەلوپەلی ساڵانی پێشووشیان بەكارهێناوەتەوە، بۆ ئەوەی مەسرەف زۆر نەكرێت.\nپیاوێكی بەساڵاچوو لە ورمێ لە سێدارە\nشارەوانی سلێمانی ئاماری كاروچالاكییەكانی 2018ی خستەڕوو


رابەرانی ناڕەزاییەکان لە سودان پلانی دامەزراندنی دەستەیەکی سیڤیل رادەگەێنن\nرابەرانی نارەزایەکان لە سودان ئەمرۆ چەند پلانێکیان رایانگەیاند سەبارەت بە ئاشکراکردنی دەستەیەکی سیڤیلی بۆ ئەوەی دەسەڵاتی وڵات لە ئەنجومەنی سەربازی دەسەڵاتدارێ هەنوکە وەرگرێتەوە ، ئەمەش هاوکاتی ئەوەی خۆپیشاندەران لە دەرەوەی بارەگای سەرەکی لەشکری فشاریان خستونەتە سەریان. واشنتن دەڵیت نێردەی خۆی رەوانەی سودان دەکات بۆ ئەوەی هانی رادەستکردنی دەسەڵات بدات.\nئەوەی جێی ئاماژەی ئەنجومەنی لەشکری لە سودان ئەوەی دوای لەدەسەڵات خستنی عومەر ئەلبەشیری سەرۆکی سودانی دەسەڵاتی کاروباری وڵاتی گرتوەتە دەست ، هەتا ئێستا ئەم ئەنجومەنە بەرهەڵستی لە بانگەشەکانی خۆپیشاندەران کردوە و بۆ ئەوەی بەخێرایی رێگە بە دامەزراندنی بەرێوەبەرایەتیەکی سیڤیلی بۆ سودان بدات.\nرێکخراوی پێشەیی سودانی کە پێشەنگی نارەزاییەکانی سودانی کردوە ، لە بەیانامەیەکدا گوتی ؛ رۆژی یەکشەمەی داهاتوو ناوی ئەندامانی ئەنجومەنی سیڤیل لە کۆنفرانسێکدا دیاری دەکرێن ئەوەی لە دەرەوەی ئۆفیسی لەشکری ئەنجام دەدرێت و دەشڵێن دپلۆماتکارانیش بانگهێشتی ئەو کۆنفرانسە دەکرێن. دەستەی ئەنجومەنەکە دەڵێن ئەوان داوادەکەن کە ئەنجومەنەکەیان کە نوێنەرانی سەربازیشیان تێدایە ، جێگەی ئەنجومەنی سەربازی هەنوکەی سودانی بگرێتەوە .